**Naročnik:**

**Javno podjetje Ljubljanska parkirišča in tržnice, d.o.o.**

Kopitarjeva ulica 2

1000 Ljubljana

**Po pooblastilu javno naročilo vodi:**

**JAVNI HOLDING Ljubljana, d.o.o.**

Verovškova ulica 70

1000 Ljubljana

Številka: **LPT-62/24**

|  |
| --- |
| **DOKUMENTACIJA V ZVEZI Z ODDAJO JAVNEGA NAROČILA NA SPLOŠNEM PODROČJU Z UPORABO POSTOPKA NAROČILA MALE VREDNOSTI** |

**Dobava specialnih tovornih vozil**

### Ljubljana, junij 2024

# POVABILO K ODDAJI PONUDBE

JAVNI HOLDING Ljubljana, d.o.o Verovškova ulica 70, 1000 Ljubljana, na podlagi pooblastila navedenega naročnika predmetnega javnega naročila,

**vabi**

vse zainteresirane gospodarske subjekte, da predložijo svojo ponudbo po zahtevah razpisne dokumentacije za oddajo javnega naročila:

**Dobava specialnih tovornih vozil**

Dokumentacija v zvezi z oddajo javnega naročila (v nadaljevanju tudi: razpisna dokumentacija) natančno določa predmet javnega naročila ter pogoje in merila za izbiro najugodnejšega ponudnika (za posamezen sklop), s katerim bo sklenjena pogodba za posamezen sklop predmetnega javnega naročila.

Sestavni del razpisne dokumentacije so tudi morebitne spremembe, dopolnitve in pojasnila razpisne dokumentacije ter odgovori na vprašanja gospodarskih subjektov.

S spoštovanjem!

JAVNI HOLDING Ljubljana, d.o.o.

Direktor

l.r. Krištof Mlakar

1. **SPLOŠNA DOLOČILA** 
   1. **Predmet javnega naročila**

Predmet javnega naročila je razdeljen na dva (2) sklopa:

* sklop 1: Dobava specialnega tovornega vozila »Košara«,
* sklop 2: Dobava specialnega tovornega vozila »Zapore«.

Predmet javnega naročila je podrobno opisan v tehnični specifikaciji predmeta javnega naročila v Prilogi 6. Ponujeni vozili morata izpolnjevati obvezne tehnične zahteve, ki so navedene v tehnični specifikaciji predmeta javnega naročila. V primeru, da posamezno ponujeno vozilo ne bo izpolnjevalo tehničnih zahtev, bo naročnik tako ponudbo izločil iz nadaljnje obravnave. Ponudnik mora pri pripravi ponudbe in določanju ponudbene cene upoštevati vse materialne in nematerialne stroške, ki bodo potrebni za izvedbo predmeta naročila.

* 1. **Podatki o naročniku**

Naročnik javnega naročila je Javno podjetje Ljubljanska parkirišča in tržnice, d.o.o., Kopitarjeva ulica 2,1000 Ljubljana, ki je na podlagi pooblastila, preneslo v izvedbo postopek oddaje javnega naročila za »Dobava specialnih tovornih vozil« na JAVNI HOLDING Ljubljana, d.o.o., Verovškova ulica 70, 1000 Ljubljana. Pogodbo z izbranim ponudnikom sklene naročnik – za vsak sklop posebej.

* 1. **Pravna podlaga in opredelitev postopka oddaje javnega naročila**

Javno naročilo se izvaja skladno s določbami:

* Zakona o javnem naročanju ZJN-3 (Ur. l. RS, št. 91/15 s spremembami; v nadaljevanju: ZJN-3,
* Zakona o pravnem varstvu v postopkih javnega naročanja (Ur. l. RS, št. 43/11 s spremembami; v nadaljevanju: ZPVPJN),
* Uredbe o zelenem javnem naročanju (Ur. l. RS, št. 51/17 s spremembami) in
* ostalih predpisov, ki temeljijo na zgoraj navedenih zakonih ter veljavno zakonodajo, ki se nanaša na predmet javnega naročila.

Naročnik izvaja javno naročilo po postopku naročila male vrednosti v skladu s 47. členom ZJN-3. Naročnik bo o vseh odločitvah v skladu s 90. členom ZJN-3 obvestil ponudnike na način, da bo odločitev o (ne)oddaji javnega naročila objavil na portalu javnih naročil.

Naročnik lahko, v skladu z določili 90. člena ZJN-3:

* do roka za oddajo ponudb kadar koli ustavi postopek oddaje javnega naročila,
* na vseh stopnjah postopka oddaje javnega naročila, po izteku roka za odpiranje ponudb, zavrne vse ponudbe,
* po pravnomočnosti odločitve o oddaji javnega naročila do datuma sklenitve pogodbe o izvedbi javnega naročila, odstopi od izvedbe javnega naročila.

V zgoraj navedenih primerih, ponudnik ni upravičen od naročnika zahtevati nikakršne odškodnine.

V skladu z drugim odstavkom 47. člena ZJN-3 so v postopek oddaje javnega naročila vključena pogajanja.

Naročnik bo po pregledu pravočasno prejetih ponudb, **ponudnika, ki bo izpolnjeval vse zahteve in pogoje iz razpisne dokumentacije, razen v delu, ki se nanaša na ponudbeno ceno oz. na zagotovljena sredstva naročnika) povabil k pogajanjem in k oddaji končne ponudbe**. Prva ponudba bo izhodiščna ponudba za pogajanja. Namen pogajanj je nižanje ponudbene cene za izvedbo predmetnega javnega naročila, zato bo predmet pogajanj le ponudbena cena, ne pa tudi drugi vidiki izvedbe naročila. Na pogajanjih ponudnik svojo ponudbeno ceno, predloženo postopku naročila male vrednosti, lahko zgolj zniža. Če se ponudnik ne bo odzval vabilu na pogajanja in se ne bo udeležil pogajanj ali ne bo oddal končne ponudbe preko informacijskega sistema e-JN, bo naročnik štel, da je ponudbena cena, kot je razvidna iz prve ponudbe oziroma zadnje ponudbe, oddane preko informacijskega sistema e-JN, tudi ponudnikova končna ponudbena cena.

Ponudnik bo lahko ponudil popust na ponudbeno ceno, ki jo je ponudil v predmetnem postopku oddaje javnega naročila v okviru prve ponudbe. Po izvedbi pogajanj ponudnik ne sme več spreminjati svoje ponudbene cene.

Postopek pogajanj oz. pravila, po katerih bodo pogajanja potekala, število krogov pogajanj, rok za oddajo ponudbe ter vse ostale potrebne informacije za pripravo (končne) ponudbe in izvedbo pogajanj, bo naročnik opredelil v povabilu na pogajanja.

* 1. **Jezik in denarna enota**

Postopek javnega naročanja poteka v slovenskem jeziku.

Ponudniki predložijo ponudbo v slovenskem jeziku. V kolikor ponudnik v ponudbi priloži dokument ponudbe ali del ponudbe v tujem jeziku, si naročnik pridržuje pravico, da v fazi pregledovanja in ocenjevanja ponudb od ponudnika zahteva, da na lastne stroške (tj. stroške ponudnika) predloži uradne prevode sodnega tolmača za slovenski jezik, dokumentov/dokazil, ki so predloženi v tujem jeziku.

Finančni podatki morajo biti podani v evrih, na do dve (2) decimalni mesti natančno.

* 1. **Dodatna pojasnila gospodarskim subjektom**

Dodatna pojasnila ali vprašanja o razpisni dokumentaciji lahko zainteresirani ponudniki zahtevajo samo preko Portala javnih naročil, vendar najkasneje **do 20.6.2024 do 10:00 ure**. Odgovori oziroma pojasnila bodo objavljeni na Portalu javnih naročil, najkasneje štiri (4) koledarske dni pred rokom za oddajo ponudbe, pod pogojem, da bo zahteva posredovana pravočasno. Na drugače posredovane zahteve za dodatna pojasnila ali vprašanja naročnik ni dolžan odgovoriti.

* 1. **Variantna ponudba in ponudba z opcijami**

Naročnik ne dopušča predložitve variantne ponudbe in ponudbe z opcijami. Naročnik bo ponudbo, ki bo vsebovala variantno ponudbo ali ponudbo z opcijami, zavrnil kot nedopustno. Ponudnik mora v celoti zagotoviti izvedbo storitev, ki so navedene v ponudbenem predračunu.

* 1. **Ponudniki s sedežem izven Republike Slovenije**

Ponudnik s sedežem v tuji državi mora izpolnjevati enake pogoje kot ponudnik s sedežem v Republiki Sloveniji. Enako velja tudi v primeru, da ponudnik nastopa s partnerjem.

Ponudniki in posamezni člani skupine ponudnikov v okviru skupne ponudbe, ki nimajo sedeža v Republiki Sloveniji, morajo posamezno sposobnost dokazovati v skladu z zahtevami naročnika iz razpisne dokumentacije, ki velja za vse ponudnike ter v skladu z določili četrtega odstavka 77. člena ZJN-3 in ta dokazila priložiti k ponudbi.

Ponudnik oziroma gospodarski subjekt s sedežem izven Republike Slovenije bo moral za ugotavljanje sposobnosti, sam predložiti vsa potrdila/dokazila pristojnega organa iz katerih izhaja, da za gospodarski subjekt ne obstajajo razlogi za izključitev in le ta izpolnjuje pogoje za sodelovanje, v kolikor takšnega potrdila iz ustreznega registra ne bo mogel pridobiti naročnik.

* 1. **Pravno varstvo**

Ponudniku je zagotovljeno pravno varstvo, skladno z Zakonom o pravnem varstvu v postopkih javnega naročanja (Ur. l. RS, št. 43/11 s spremembami; v nadaljevanju: ZPVPJN).

Na podlagi ZPVPJN se lahko zahtevek za revizijo vloži v vseh stopnjah postopka oddaje javnega naročila in zoper vsako ravnanje naročnika, razen če zakon, ki ureja oddajo javnih naročil ali ZPVPJN ne določa drugače.

Če se zahtevek za revizijo nanaša na vsebino objave, povabilo k oddaji ponudbe ali dokumentacijo v zvezi z oddajo javnega naročila, je dolžan vlagatelj ob vložitvi zahtevka za revizijo vplačati takso v višini 2.000,00 EUR na transakcijski račun št. SI56 0110 0100 0358 802, sklic 11 16110-7111290-XXXXXXLL (prvih šest številk je zaporedna številka objave na enotnem informacijskem portalu javnih naročil, ki jo ponudnik vpiše sam, zadnji dve številki pa pomenita oznako leta).

Zahtevek za revizijo mora biti sestavljen v skladu z določili 15. člena ZPVPJN in se vloži prek portala eRevizija. Vlagatelj mora zahtevku za revizijo priložiti potrdilo o plačilu takse. Zahtevek za revizijo se vloži v roku iz 25. člena ZPVPJN.

* 1. **Zaupnost podatkov**

Naročnik zagotavlja javnost in zaupnost podatkov skladno s 35. členom ZJN-3, ob upoštevanju določb zakona, ki ureja varstvo osebnih podatkov, tajne podatke ali gospodarske družbe.

Podatki, ki jih bo ponudnik v skladu z zakonom, ki ureja gospodarske družbe, varstvo osebnih podatkov ali tajne podatke, upravičeno označil kot zaupne ali poslovno skrivnost, bodo uporabljeni samo za namene javnega razpisa in ne bodo dostopni nikomur izven kroga oseb, ki bodo vključene v razpisni postopek. Ti podatki ne bodo objavljeni na odpiranju ponudb, niti v nadaljevanju postopka ali kasneje. Naročnik bo v celoti odgovoren za varovanje zaupnosti tako dobljenih podatkov.

Naročnik bo v celoti odgovoren za varovanje zaupnosti tako dobljenih podatkov. Naročnik bo omogočil vpogled v skladu s 35. člena ZJN-3. Ponudnik mora zahtevo za vpogled pravočasno posredovati naročniku pisno na naslov: JAVNI HOLDING Ljubljana, d.o.o.,  Verovškova ulica 70, 1000 Ljubljana ali po elektronski pošti na naslov: sjn@jhl.si ali na elektronski naslov kontaktne osebe, ki je navedena v Obvestilu o naročilu (Oddelek I: Javni naročnik), ki je objavljeno na Portalu javnih naročil.

* 1. **Jamstvo za napake**

Izbrani ponudnik, s katerim bo naročnik sklenil pogodbo, bo moral jamčiti za odpravo vseh vrst napak

na predmetu javnega naročila, skladno z določili zakona, ki ureja obligacijska razmerja.

1. **PONUDBENI POGOJI IN OSTALE ZAHTEVE**
   1. **Celovitost ponudbe, dopustnost ponudbe, pregled in ocenjevanje ponudb**

Ponudnik lahko odda ponudbo za enega ali oba sklopa, ki so predmet javnega naročila, pri čemer mora predmet ponudbe (za posamezen sklop) ustrezati tehnični specifikaciji in opisu predmeta javnega naročila ter z vsemi ostalimi zahtevami in pogoji naročnika, navedenimi v razpisni dokumentaciji (za posamezen sklop) **(zahtevana je celovitost ponudbe za posamezni sklop)**.

V primeru, da ponudba ne bo v skladu z vsemi zahtevami in pogoji razpisne dokumentacije ter v skladu z ZJN-3, bo naročnik tako ponudbo izključil iz sodelovanja v postopku oddaje javnega naročila.

Naročnik bo pred oddajo javnega naročila preveril obstoj in vsebino podatkov oziroma drugih navedb iz ponudbe ponudnika, kateremu se je odločil oddati javno naročilo. Naročnik bo opravil pregled in ocenjevanje ponudb ter javno naročilo oddal na način, kot je opredeljeno v določilih 89. člena oz. ostalih členih ZJN-3.

Naročnik lahko od ponudnikov zahteva razčlembo (analizo) ponudbenih cen. Zahtevek za dodatna pojasnila kot tudi odgovor morata biti posredovana v enaki obliki kot dodatna pojasnila.

Naročnik lahko pri preverjanju izpolnjevanja zahtev iz razpisne dokumentacije od gospodarskega subjekta zahteva dodatna pooblastila za pridobitev podatkov iz uradnih evidenc, ki bi jih potreboval pri preverjanju podatkov iz uradnih evidenc.

* 1. **Samostojna ponudba**

Ponudnik lahko odda samostojno ponudbo. Ponudnik mora v ponudbi predložiti priloge v skladu s to razpisno dokumentacijo.

* 1. **Skupna ponudba**

Ponudbo lahko predloži skupina gospodarskih subjektov (ponudnikov), ki morajo predložiti pravni akt o skupni izvedbi naročila (Obrazec 1 k Prilogi 1), ki mora opredeliti:

* navedba, kateri izmed partnerjev iz skupine ponudnikov je pooblaščen za komuniciranje z naročnikom do sklenitve pogodbe,
* navedba vodilnega partnerja in pooblastilo vodilnemu partnerju,
* naloge in odgovornosti posameznih partnerjev iz skupine ponudnikov v zvezi z izvedbo predmeta javnega naročila (področje dela) z navedbo vrednosti in deležev del vsakega izmed partnerjev,
* podpisnike pogodbe (opredelitev ali so podpisniki vsi člani skupine ponudnikov ali pooblaščen član iz skupine ponudnikov),
* medsebojno odgovornost posameznega partnerja iz skupine ponudnikov za izvedbo naročila,
* neomejeno solidarno odgovornost posameznega partnerja iz skupine ponudnikov do naročnika glede vseh pogodbenih obveznosti (v primeru neizpolnjevanja pogodbenih obveznosti posameznega partnerja iz skupine ponudnikov),
* glavnega nosilca izvedbe pogodbenih obveznosti, katerim bo naročnik komuniciral,
* nosilce finančnih obračunov in transakcij z navedbo transakcijskega računa, preko katerega se bo izvajalo plačevanje izvedenih obveznosti,
* določila v primeru izstopa partnerja, ter pod kakšnimi pogoji lahko pride do izstopa posameznega partnerja,
* nosilca finančnih zavarovanj za zavarovanje dobre izvedbe posla,
* nosilca finančnih zavarovanj za zavarovanje odprave napak v garancijskem roku,
* obveznost članov skupine ponudnikov, da morajo o vseh spremembah pravnega akta o skupni izvedbi naročila, redno obveščati naročnika.

V primeru skupne ponudbe, pogodbo podpišejo vsi partnerji v skupni ponudbi, če v pravnem aktu ni drugače določeno. Vsak član skupine izvajalcev v okviru skupne ponudbe odgovarja naročniku neomejeno solidarno.

V primeru skupne ponudbe mora glavni (vodilni) ponudnik za vse partnerje v skupni ponudbi k ponudbi v razdelek »SODELUJOČI«, del »IZJAVA – ostali sodelujoči« priložiti izpolnjeno in podpisano Prilogo 3/1 v .pdf formatu, ter v razdelek »DOKUMENTI«, del »Ostale priloge« v .pdf formatu:

* izpolnjeno, podpisano in žigosano Prilogo 1 PODATKI O PONUDNIKU;
* izpolnjen, podpisan in žigosan Obrazec 1 k Prilogi 1 PRAVNI AKT O SKUPNI IZVEDBI NAROČILA;
* izpolnjeno, podpisano in žigosano Prilogo 3/1 IZJAVA O IZPOLNJEVANJU SPOSOBNOSTI PONUDNIKA/PARTNERJA,
* izpolnjeno, podpisano in žigosano Prilogo 3/2 IZJAVA FIZIČNE OSEBE,
* izpolnjeno, podpisano in žigosano Prilogo 3/3 IZJAVA O UDELEŽBI FIZIČNIH IN PRAVNIH OSEB V LASTNIŠTVU GOSPODARSKEGA SUBJEKTA;
* ostala dokazila, v kolikor/kot to izhaja iz posameznih točk v nadaljevanju razpisne dokumentacije.

Priloga 3/1 se izpolni za vsakega od sodelujočih subjektov v ponudbi ločeno.

* 1. **Ponudba s podizvajalci**

Naročnik ne dopušča ponudbe s podizvajalci.

* 1. **Uporaba zmogljivosti drugih subjektov**

Naročnik ne dopušča ponudbe z uporabo zmogljivosti drugih subjektov.

* 1. **Ponudbena vrednost**

Ponudbena cena mora biti izražena v evrih, zaokroženo na dve (2) decimalni mesti.

Ponudnik mora izpolniti in podpisati Prilogo 2 PONUDBA ter jo v pdf. formatu naložiti v informacijski sistem e-JN **v razdelek »DOKUMENTI«, del »Ostale priloge«**.

Ponudnik mora Prilogo »POVZETEK PREDRAČUNA« izpolniti, natisniti, podpisati in žigosati ter jo naložiti v informacijski sistem e-JN **v razdelek »Predračun«**. Ponudnik v Prilogo »POVZETEK PREDRAČUNA« prepiše skupno ponudbeno vrednost v EUR brez DDV iz ponudbe (Priloge 2).

Ponudbena cena mora zajemati vse materialne in nematerialne stroške izvajalca za realizacijo predmeta javnega naročila oziroma pogodbe, skladno s tehnično specifikacijo, vključno s stroški dobave, stroški prevoza, stroški zavarovanja blaga do prevzema, stroški homologacije in ostale dokumentacije za blago, stroški šolanja naročnikovega osebja, stroški izdelave ponudbene dokumentacije, popusti, dajatvami, taksami, trošarinami ter stroški carinskih obveznosti kot tudi stroški za vsa ostala dela in naloge, ki so v pogodbi in prilogah opredeljena kot obveznosti izvajalca.

* 1. **Veljavnost ponudbe**

Ponudba mora biti veljavna in zavezujoča še najmanj 4 mesece, šteto od roka za predložitev ponudb.

* 1. **Način obračunavanja in plačilni pogoji**

Način obračunavanja in plačilni pogoji so podrobno opredeljeni v osnutku pogodbe naročnika (Priloga 4).

* 1. **Ostale zahteve naročnika in osnutek pogodbe**
     1. Pogodba

Pogodbo z izbranim ponudnikom bo za vsak sklop posebej podpisal zakoniti zastopnik naročnika.

Pogodba se bo pred podpisom vsebinsko prilagodila le glede na to, ali bo izbrani ponudnik predložil skupno ponudbo in podobno.

Ponudnik bo pozvan k podpisu pogodb pisno. V kolikor ponudnik ne bo sklenil pogodbe z naročnikom, bo naročnik Državni revizijski komisiji predlagal, da uvede postopek o prekršku iz četrte točke prvega odstavka 112. člena ZJN-3.

Osnutek pogodbe je kot priloga (Priloga 4) sestavni del te razpisne dokumentacije. Ponudnik s podpisom Priloge 3/1 potrdi, da se strinja z vsebino osnutka pogodbe ter da bo v primeru, da bo izbran kot ekonomsko najugodnejši ponudnik, podpisal na poziv naročnika. Osnutka pogodbe ponudniku ni potrebno prilagati k ponudbi.

Ostale splošne in tehnične zahteve naročnika so podrobno opredeljene v osnutku pogodbe, ki je kot priloga sestavni del te razpisne dokumentacije.

* + 1. Evidenca poslovnih subjektov iz 35. člena ZIntPK

Gospodarski subjekt ne sme biti uvrščen na seznam poslovnih subjektov, s katerimi na podlagi 35. člena ZIntPK, naročniki ne smejo sodelovati.

* + 1. Izjava o udeležbi fizičnih in pravnih oseb v lastništvu gospodarskega subjekta

V skladu s šestim odstavkom 14. člena ZIntPK je dolžan izbrani ponudnik na poziv naročnika, pred podpisom pogodbe, predložiti izjavo ali podatke o udeležbi fizičnih in pravnih oseb v lastništvu gospodarskega subjekta, ter o gospodarskih subjektih za katere se glede na določbe zakona, ki ureja gospodarske družbe, šteje, da so povezane družbe z izbranim ponudnikom (Priloga 3/3). Če bo ponudnik predložil lažno izjavo oziroma bo dal neresnične podatke o navedenih dejstvih, bo to imelo za posledico ničnost pogodbe. Izjavo bodo morali podati tudi ostali gospodarski subjekti, ki nastopajo v ponudbi skupaj s ponudnikom.

Ponudnik lahko izpolnjeno in podpisano Prilogo 3/3 predloži že ob oddaji ponudbe. V kolikor ponudnik Priloge 3/3 ne bo priložil že v ponudbi, bo naročnik pozval ponudnika k predložitvi izpolnjene predmetne priloge pred sklenitvijo pogodb.

1. **TEHNIČNA SPECIFIKACIJA IN OSTALE ZAHTEVE**
   1. **Tehnična specifikacija**

Ponudnik mora pri pripravi ponudbe v celoti upoštevati tehnično specifikacijo naročnika, veljavno zakonodajo, predpise in standarde, ki veljajo na območju Republike Slovenije ter ostale ponudbene pogoje in zahteve. V kolikor predmet ponudbe ne bo izpolnjeval vseh opisov, zahtev, pogojev, navedb in kvalitet, navedenih v razpisni dokumentaciji naročnika, bo naročnik tako ponudbo izločil iz nadaljnjega ocenjevanja.

Podroben opis predmeta javnega naročila je razviden iz Priloge 6.

Ponudnik izkaže izpolnjevanje navedenih zahtev z izpolnitvijo celotne tabele, za tem listom pa priloži tehnično dokumentacijo vozila z vsemi tehničnimi podatki, vključno s potrebnimi risbami in slikami, iz katerih je razvidno, da vozilo ustreza tehničnim zahtevam.

**DOKAZILA:**

Ponudnik izkaže izpolnjevanje pogojev v poglavju 3. s podpisom in s predložitvijo naslednjih prilog:

* Priloga 3/1 IZJAVA O IZPOLNJEVANJU SPOSOBNOSTI PONUDNIKA/PARTNERJA,
* ter z ostalimi dokazili, v kolikor/kot to izhaja iz posameznih točk v nadaljevanju.
  1. **Ostale zahteve**
     1. Dobavni rok in kraj dobave

Dobavni rok za oba sklopa ne sme biti daljši od 240 koledarskih dni od datuma sklenitve pogodbe. Ponudnik izkaže izpolnjevanje te zahteve z izpolnitvijo in s podpisom Priloge 2.

Dobava in prevzem blaga se bo vršila na lokaciji naročnika, Cesta dveh cesarjev, 1000 Ljubljana, v skladu s pariteto DDP (Incoterms 2020).

* + 1. Garancija

Ponudnik mora zagotavljati najmanj:

* splošno garancijsko dobo: 24 mesecev,
* garancija na kompletno dvigalo: 24 mesecev,
* garancijo na konstrukcijo: 36 mesecev,

šteto od datuma podpisa prevzemnega zapisnika.

V kolikor bo garancijska doba krajša od zahtevane, bo naročnik tako ponudbo izločil iz nadaljnjega ocenjevanja.

Ponudnik izkaže izpolnjevanje te zahteve z izpolnitvijo in s podpisom Priloge 2.

Zahteve glede garancijskih pogojev so podrobno opredeljene v osnutku pogodbe (Priloga 4).

* + 1. Okoljski vidiki in cilji zelenega javnega naročanja

Pri oddaji predmeta javnega naročila se upoštevajo okoljske zahteve iz Uredbe o zelenem javnem naročanju (Uradni list RS, št. 51/17, 64/19 in 121/21). Naročnik vključuje okoljske vidike v izvedbo javnega naročila na način, da se sklicuje na izjemo, določeno v 7. odstavek 6. člena Uredbe o zelenem javnem naročanju in sicer: *»V primeru cilja iz 17. Točke drugega odstavka tega člena lahko naročnik izjemoma, kadar to zahtevajo okoliščine ali predmet javnega naročanja, odda javno naročilo brez upoštevanja ciljev iz 3. Točke Priloge 2 te uredbe.*

* + 1. Dokumentacija

Ponudnik mora predložiti dokumentacije, in sicer:

* ob oddaji ponudbe (za Prilogo 6 – ločeno za oba sklopa):
  + tehnično dokumentacijo z vsemi tehničnimi podatki vključno z shemami in načrti vseh sistemov, iz katerih je razvidno, da vozilo ustreza zahtevam naročnika,
  + izračun osne nosilnosti vozila;
* ob dobavi vozila:
  + originalen izvod računa,
  + tehnično dokumentacijo z vsemi tehničnimi podatki vključno z shemami in načrti vseh sistemov, iz katerih je razvidno, da vozilo ustreza zahtevam naročnika (1x v tiskani obliki + 1x USB),
  + homologacijski karton,
  + atest nadgradnje (1x v tiskani obliki + 1x USB),
  + izjava o varnosti za dvigalo (1x v tiskani obliki + 1x USB) (samo za sklop 1),
  + matično knjigo dvigala (1x v tiskani obliki + 1x USB) (samo za sklop 1),
  + katalog rezervnih delov (1x v tiskani obliki + 1x USB),
  + navodila za upravljanje, varno delo in vzdrževanje (2x v tiskani obliki + 1x USB),
  + kratka navodila za upravljavce vozila (2x v tiskani obliki za v kabino),
  + servisno knjižico,
  + garancijske liste z garancijskimi pogoji,
  + CE izjava o skladnosti v izvirniku (in prevod v slovenski jezik),
  + seznam servisov v Republiki Sloveniji.

Vsa dokumentacija mora biti priložena v slovenskem jeziku.

* + 1. Šolanje

Ob izročitvi blaga bo izvajalec, pred podpisom prevzemnega zapisnika s strani naročnika oz. njegovega predstavnika, skupaj s predložitvijo zahtevane dokumentacije iz prejšnjega člena, izvedel za oba sklopa šolanje naročnika. Šolanja se bo udeležilo do 5 (pet) uporabnikov pri naročniku, minimalni čas je 2 (dve) uri.

Vsebina šolanja se pri sklopu 1 nanaša na seznanitev osebja naročnika z morebitnimi novostmi pri uporabi predmeta pogodbe.

Vsebina šolanja se pri sklopu 2 nanaša na teoretično in praktično usposabljanje osebja naročnika o uporabi in vzdrževanju v skladu z navodili proizvajalca stroja za uporabo, varno delo in vzdrževanje.

Šolanja se bo udeležilo do 5 (pet) uporabnikov pri naročniku, minimalni čas šolanja je 2 (dve) uri in se izvede na lokaciji Cesta dveh cesarjev, 1000 Ljubljana.

1. **UGOTAVLJANJE SPOSOBNOSTI**

Za ugotavljanje sposobnosti mora gospodarski subjekt izpolnjevati pogoje in zahteve skladno z določbami ZJN-3 in določbami razpisne dokumentacije.

V primeru, da gospodarski subjekt nastopa v skupni ponudbi, mora zahtevane pogoje za ugotavljanje sposobnosti, kjer je to v razpisni dokumentaciji določeno, izpolnjevati tudi vsak ponudnik iz skupine ponudnikov.

Obrazci izjav, ki jih mora predložiti ponudnik v ponudbi, so del dokumentacije. Izjave so lahko predložene na teh obrazcih ali na ponudnikovih, ki pa vsebinsko bistveno ne smejo odstopati od priloženih obrazcev. Izjave ponudnika morajo biti pisne ter podpisane s strani ponudnika. V kolikor ponudnik uporablja žig, se obrazci tudi žigosajo. Naročnik si pridržuje pravico do preveritve verodostojnosti izjav oziroma potrdil pri podpisniku le-teh.

V skladu s tretjim odstavkom 47. člena ZJN-3 naročniku ni treba preveriti obstoja in vsebine navedb v ponudbi, razen če dvomi o resničnosti ponudnikovih izjav. Naročnik bo v tem primeru preveril ponudbo ponudnika v skladu z določili ZJN-3, od ponudnika pa ima pravico zahtevati dokazila ali soglasja, ki bodo izkazovala, da je obstoj in vsebina navedb v ponudbi ponudnika resnična.

Naročnik si pridržuje pravico, da v času pregleda ponudb in vse do podpisa pogodbe/okvirnega sporazuma od ponudnika zahteva predložitev dokazil ali del dokazil v zvezi z navedbami v izjavah, ki izkazujejo izpolnjevanje zahtevanih pogojev, predložitev morebiti potrebnih pooblastil za preveritev izpolnjevanje zahtevanih pogojev oziroma podatkov, predložitev podatkov o naslovih, kjer je mogoče preveriti izpolnjevanje pogojev oziroma vse potrebno za pregled in preveritev ponudb.

Gospodarski subjekt s podpisom Priloge 3/1 soglaša, da lahko naročnik v zvezi z oddajo predmetnega javnega naročila pridobi podatke za preveritev ponudbe v skladu z 89. členom ZJN-3 v enotnem informacijskem sistemu – eDosje iz devetega odstavka 77. člena ZJN-3.

Ponudniki in posamezni člani skupine ponudnikov v okviru skupne ponudbe, **ki nimajo sedeža v Republiki Sloveniji**, morajo posamezno sposobnost dokazovati v skladu z zahtevami naročnika iz razpisne dokumentacije, ki velja za vse ponudnike ter v ponudbi predložiti vsa potrdila/dokazila, izdanega s strani pristojnega organa, ki taka potrdila/dokazila izdaja iz katerih izhaja, da za gospodarski subjekt ne obstajajo razlogi za izključitev in le ta izpolnjuje pogoje za sodelovanje, v kolikor takšnega potrdila iz ustreznega registra ne bo mogel pridobiti naročnik.

* 1. **Razlogi za izključitev**

Pogoj mora izpolniti ponudnik. V primeru skupne ponudbe mora pogoj izpolniti vsak izmed partnerjev.

Naročnik iz postopka javnega naročanja kadar koli v postopku izključi gospodarski subjekt, če se izkaže, da je pred ali med postopkom javnega naročanja ta subjekt glede na storjena ali neizvedena dejanja v enem od položajev iz prvega, drugega ali četrtega odstavka 75. člena ZJN-3.

A: Razlogi, povezani s kazenskimi obsodbami (prvi odstavek 75. člena ZJN-3)

Naročnik bo iz sodelovanja v postopku javnega naročanja izključiti gospodarski subjekt, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da je bila gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba za kazniva dejanja iz Kazenskega zakonika (Uradni list RS, št. 50/12 - uradno prečiščeno besedilo–s spremembami; v nadaljnjem besedilu: KZ-1) ali za primerljiva kazniva dejanja, ki so jih izrekla tuja sodišča.

Osebe, ki so člani upravnega, vodstvenega ali nadzornega organa ponudnika, partnerja v primeru skupne ponudbe, ali ki imajo pooblastila za njegovo zastopanje ali odločanje ali nadzor v njem, morajo izpolniti in podpisati Prilogo 3/2.

B: Razlogi, povezani s plačilom davkov ali prispevkov za socialno varnost (drugi odstavek 75. člena ZJN-3)

Naročnik bo iz sodelovanja v postopku javnega naročanja izključiti tudi gospodarski subjekt, če pri preverjanju v skladu s 77., 79. in 80. členom ZJN-3 ugotovi, da gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika. Šteje se, da gospodarski subjekt ne izpolnjuje obveznosti iz prejšnjega stavka tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do roka za oddajo ponudbe ali prijave.

D: Nacionalni razlogi za izključitev (četrti odstavek 75. člena ZJN-3)

Naročnik bo iz posameznega postopka javnega naročanja izključil gospodarski subjekt:

**a)** če je ta na dan, ko poteče rok za oddajo prijav ali ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja,

**b)** če je v zadnjih treh letih pred potekom roka za oddajo ponudb ali prijav pristojni organ Republike Slovenije ali druge države članice ali tretje države pri njem ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

E. Prepoved dodeljevanja ali nadaljnja izvajanja kakršnih koli javnih naročil ali koncesijskih pogodb, ki spadajo na področje uporabe direktiv z osebami, navedenimi v 1h členu »sklepa Sveta (SZVP) 2022/578 z dne 8. aprila 2022 o spremembi Sklepa 2014/512/SZVP o omejevalnih ukrepih zaradi delovanja Rusije, ki povzroča destabilizacijo razmer v Ukrajini« (v nadaljevanju: sklep Sveta (SZVP) 2022/578 z dne 8. aprila 2022)

Naročnik bo v skladu s prvim odstavkom člena 1h sklepa Sveta (SZVP) 2022/578 z dne 8. aprila 2022 iz postopka javne naročanja kadarkoli v postopku izključil gospodarski subjekt, če se izkaže, da je pred ali med postopkom javnega naročanja ta subjekt v položaju teh navodil kot sledi:

* ruski državljan ali fizična ali pravna oseba, subjekt ali organ s sedežem v Rusiji,
* pravna oseba, subjekt ali organ, katerih več kot 50-odstotni delež je v neposredni ali posredni lasti subjekta iz prejšnje alineje, ali
* fizična ali pravna oseba, subjekt ali organ, ki deluje v imenu ali po navodilih subjektov iz prejšnjih dveh alinej. Enako velja za podizvajalce, dobavitelje/proizvajalce ali subjekte, katerih zmogljivosti se uporabljajo v smislu direktiv 2014/23/EU, 2014/24/EU, 2014/25/EU in 2009/81/ES, če predstavljajo več kot 10 % vrednosti naročila.
* **POPRAVNI MEHANIZMI:**

**2. odstavek 75. člena ZJN-3:**

Gospodarskega subjekta **se ne izloči**, če gospodarski subjekt **do roka za oddajo ponudb** **poravna** neplačane zapadle obveznosti, ki znašajo 50 eurov ali več in predloži vse obračune davčnih odtegljajev za dohodke iz delovnega razmerja za obdobje zadnjih pet let do roka za oddajo prijave ali ponudbe.

**1. odstavek in b) točka 4. odstavka 75. člena ZJN-3:**

Gospodarski subjekt, ki je v enem od položajev iz 1. ali b) točke 4. odstavka 75. člena ZJN-3, lahko **najkasneje do roka za oddajo ponudb** naročniku predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.

Gospodarski subjekt, ki je bil iz sodelovanja v postopkih javnega naročanja izključen na podlagi pravnomočne sodbe ali odločbe o prekršku, ki učinkuje v Republiki Sloveniji, v času trajanja izključitve ni upravičen do uporabe možnosti iz prejšnjega odstavka.

Za zadostne ukrepe šteje plačilo ali zaveza plačati nadomestilo za vso škodo, povzročeno s kaznivim dejanjem ali kršitvijo, aktivno sodelovanje s preiskovalnimi organi za celotno razjasnitev dejstev in okoliščin ter sprejetje konkretnih tehničnih, organizacijskih in kadrovskih ukrepov, ustreznih za preprečitev nadaljnjih kaznivih dejanj ali kršitev. Pri ocenjevanju ukrepov, ki jih sprejme gospodarski subjekt, naročnik upošteva resnost in posebne okoliščine kaznivega dejanja ali kršitve. Če naročnik oceni, da dokazi, ki jih je predložil gospodarski subjekt, zadoščajo, gospodarskega subjekta ne glede na 1. in b) točko 4. odstavka 75. člena ZJN-3 ne izključi iz postopka javnega naročanja.

V kolikor je gospodarski subjekt v enem od položajev iz prvega ali b) točke četrtega odstavka 75. člena ZJN-3 in uveljavlja popravni mehanizem, besedilo v tem delu Priloge prečrta in k Prilogi 3/1 predloži lasten dokument, v katerem navede kršitve in ukrepe za samoočiščenje **ali** predloži lastno izjavo z navedbo kršitev in ukrepov za samoočiščenje, ter predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.

**DOKAZILA za tč. A, B, D in E:**

Gospodarski subjekt izkaže izpolnjevanje teh pogojev s podpisom in s predložitvijo naslednjih prilog:

* Priloga 3/1 IZJAVA O IZPOLNJEVANJU SPOSOBNOSTI PONUDNIKA/PARTNERJA,
* Priloga 3/2 IZJAVA FIZIČNE OSEBE.

Naročnik lahko zahteva potrdila, izjave in druga dokazila iz 77. člena ZJN-3 kot dokaz neobstoja razlogov za izključitev iz 75. člena ZJN-3.

Podatke, ki se vodijo v uradnih evidencah in ponudnik zanje ni predložil dokazila sam, lahko naročnik v uradnih evidencah preveri z uporabo enotnega informacijskega sistema, ki ga vodi ministrstvo, pristojno za javna naročila.

Če država članica ali tretja država gospodarskega subjekta, ki nima sedeža v Republiki Sloveniji, dokumentov in potrdil iz tretjega odstavka 77. člena ZJN-3 ne izdaja ali če ti ne zajemajo vseh primerov iz prvega in drugega odstavka ter b) točke četrtega odstavka 75. člena ZJN-3, jih je mogoče nadomestiti z zapriseženo izjavo, če ta v državi članici ali tretji državi ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima sedež gospodarski subjekt.

* 1. **Pogoji za sodelovanje**
     1. Ustreznost za opravljanje poklicne dejavnosti

Gospodarski subjekt mora biti vpisan v enega od poklicnih ali poslovnih registrov, ki se vodijo v državi članici, v kateri ima gospodarski subjekt sedež. Seznam poklicnih ali poslovnih registrov v državah članicah Evropske unije določa Priloga XI Direktive 2014/24/EU.

Če morajo imeti gospodarski subjekti določeno dovoljenje ali biti člani določene organizacije, da lahko v svoji matični državi opravljajo storitev, ki je ali se nanaša na predmet javnega naročila, morajo k ponudbi predložiti dokazilo o tem dovoljenju ali članstvu.

**Zgoraj navedeni pogoji veljajo tudi za posamezne člane skupine ponudnikov v okviru skupne ponudbe.**

**DOKAZILA:**

Gospodarski subjekt izkaže izpolnjevanje teh pogojev s podpisom in s predložitvijo naslednjih prilog:

* Priloga 3/1 IZJAVA O IZPOLNJEVANJU SPOSOBNOSTI PONUDNIKA/PARTNERJA,
* ustrezna dokazila, ki izkazuje izpolnjevanje zahteve iz drugega odstavka te točke, v kolikor je tako dovoljenje ali članstvo potrebno.
  + 1. Tehnična in strokovna sposobnost

*V nadaljevanju navedene tehnične in strokovne pogoje oz. sposobnost/i lahko ponudnik izpolni samostojno ali kot skupina ponudnikov (partnerji) v primeru skupne ponudbe (glede na dejavnosti, ki so predmet javnega naročila in jih bo v okviru ponudbe posamezni subjekt izvajal), vendar bo moral ta subjekt (s katerim se izkazuje pogoje oz. sposobnost) predmetna dela javnega naročila tudi izvesti.*

Ponudnik mora zagotoviti ustrezne profesionalne in tehnične zmogljivosti, opremo in druge pripomočke, sposobnost upravljanja, zanesljivost ter izpolnjevati formalne delovne in tehnične pogoje za kvalitetno izvedbo celotnega naročila v predvidenem roku, skladno z zahtevami iz razpisne dokumentacije, pravili stroke ter določili predpisov in standardov s področja predmeta naročila.

Gospodarski subjekt mora izpolnjevati vse standarde, pogoje in zahteve naročnika, navedene v razpisni dokumentaciji in v ponudbenem predračunu ter imeti na razpolago vsa tehnična sredstva, ki so potrebna za uspešno izvedbo predmeta javnega naročila. Predmet ponudbe mora izpolnjevati tehnične zahteve in vse pogoje naročnika, navedene v razpisni dokumentaciji.

**DOKAZILA:**

Gospodarski subjekt izkaže izpolnjevanje teh pogojev s podpisom in s predložitvijo naslednjih prilog:

* Priloga 3/1 IZJAVA O IZPOLNJEVANJU SPOSOBNOSTI PONUDNIKA/PARTNERJA.

1. **FINANČNA ZAVAROVANJA**
   1. **Splošno**

Ponudnik mora za zavarovanje izpolnitve svoje obveznosti do naročnika, naročniku predložiti finančno zavarovanje v skladu z zahtevami glede finančnih zavarovanj v posameznih podtočkah tega poglavja.

Finančna zavarovanja morajo biti brezpogojna in plačljiva na prvi poziv in morajo biti izdane po vzorcih iz razpisne dokumentacije.

Uporabljena valuta je EUR. Bančne garancije/kavcijska zavarovanja, ki jih ponudnik ne predloži na priloženih vzorcih iz razpisne dokumentacije, po vsebini ne smejo bistveno odstopati od vzorca finančnih zavarovanj iz razpisne dokumentacije in ne smejo vsebovati dodatnih pogojev za izplačilo, krajših rokov, kot jih je določil naročnik, nižjega zneska, kot ga je določil naročnik ali spremembe krajevne pristojnosti za reševanje sporov med upravičencem in izdajateljem finančnega zavarovanja.

* 1. **Zavarovanje dobre izvedbe pogodbenih obveznosti**

Izbrani ponudnik bo moral, ob sklenitvi pogodbe oziroma najkasneje v petih koledarskih (5) dneh od dneva sklenitve pogodbe, predložiti naročniku podpisano in žigosano bianco menico z izpolnjeno, podpisano in žigosano menično izjavo za zavarovanje dobre izvedbe obveznosti iz pogodbe (v nadaljevanju tudi: finančno zavarovanje dobre izvedbe pogodbenih obveznosti), **v višini 10 % pogodbene vrednosti v EUR brez DDV** in z **dobo veljavnosti** še najmanj šestdeset (60) koledarskih dni po pogodbenem roku dobave.

Predložitev finančnega zavarovanja dobre izvedbe pogodbenih obveznosti je pogoj za veljavnost pogodbe. V kolikor izbrani ponudnik v roku iz prvega odstavka te točke oziroma in naknadnem naročnikovem pozivu naročniku ne predloži finančnega zavarovanja dobre izvedbe pogodbenih obveznosti se šteje, da pogodba ni bila nikoli sklenjena, naročnik pa bo Državni revizijski komisiji predlagal, da uvede postopek o prekršku iz točke 4. prvega odstavka 112. člena ZJN-3.

Vzorec finančnega zavarovanja dobre izvedbe pogodbenih obveznosti je priloga razpisne dokumentacije (Priloga 5/1).

* 1. **Zavarovanje odprave napak v času garancijske dobe**

Izbrani ponudnik bo moral ob dobavi oziroma prevzemu vozila oziroma najkasneje v petih (5) koledarskih dneh po podpisu prevzemnega zapisnika, predložiti naročniku finančno zavarovanje za odpravo napak v garancijski dobi in sicer podpisano in žigosano bianco menico z izpolnjeno, podpisano in žigosano menično izjavo za zavarovanje odprave napak v garancijski dobi, **v višini 5 % pogodbene vrednosti v EUR z DDV** z rokom veljavnosti, ki je trideset (30) dni daljši kot je najdaljša garancijska doba.

V kolikor izvajalec ne bo predložil finančnega zavarovanja za zavarovanje odprave napak v času garancijske dobe lahko naročnik unovči finančno zavarovanje za zavarovanje dobre izvedbe pogodbenih obveznosti, brez kakršnekoli obveznosti do ponudnika.

Vzorec finančnega zavarovanja za odprave napak v času garancijske dobe je priloga razpisne dokumentacije (Priloga 5/2).

1. **MERILO ZA IZBIRO PONUDNIKA**

Merilo za izbiro cenovno najugodnejšega ponudnika je najnižja skupna ponudbena cena za posamezen sklop v EUR brez DDV, dosežena po izvedenih pogajanjih. Ponudbena vrednost brez DDV je navedena v ponudbi ponudnika (Priloga 2).

1. **ROK ZA PREDLOŽITE V PONUDB IN ODPIRANJE PONUDB, NAVODILA PONUDNIKOM ZA IZDELAVO PONUDBE, VSEBINA PONUDB** 
   1. **Rok za predložitev ponudb in javno odpiranje ponudb**

Ponudba se šteje za pravočasno oddano, če jo naročnik prejme preko sistema e-JN [https://ejn.gov.si](https://ejn.gov.si/) **najkasneje do 27.6.2024do 10.00** **ure**. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«. Ponudnik nosi vse stroške priprave in predložitve ponudbe.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

Dostop do povezave za oddajo elektronske ponudbe v tem postopku javnega naročila je ponudnikom na voljo v predmetnem Obvestilu o javnem naročilu Portala JN **v razdelku »1.3 Sporočanje«**.

Odpiranje ponudb bo potekalo avtomatično v informacijskem sistemu e-JN dne **27.6.2024**in se bo začelo **ob 12.00 uri** na spletnem naslovu [https://ejn.gov.si](https://ejn.gov.si/).

Odpiranje poteka tako, da sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, skupni ponudbeni vrednosti ponudbe ter omogoči dostop do dokumenta, ki ga ponudnik naloži v sistem e-JN pod razdelek »Skupna ponudbena cena«, v del »Predračun«.

* 1. **Splošna navodila za predložitev ponudbe**

Ponudniki morajo ponudbe predložiti v informacijski sistem e-JN (v nadaljevanju: sistem e-JN) na spletnem naslovu [https://ejn.gov.si](https://ejn.gov.si/), v skladu s točko 3 dokumenta Navodila za uporabo informacijskega sistema e-JN: PONUDNIKI, ki je del te razpisne dokumentacije in objavljen na spletnem naslovu [https://ejn.gov.si](https://ejn.gov.si/).

Ponudnik se mora pred oddajo ponudbe registrirati na spletnem naslovu [https://ejn.gov.si](https://ejn.gov.si/), v skladu z Navodili za uporabo informacijskega sistema e-JN. Če je ponudnik že registriran v sistem e-JN, se v aplikacijo prijavi na istem naslovu.

Uporabnik ponudnika, ki je v sistemu e-JN pooblaščen za oddajanje ponudb, ponudbo odda s klikom na gumb »Oddaj«. Sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika (Ur. l. RS, št. 97/07 – uradno prečiščeno besedilo, 64/16 – odl. US in 20/18 – OROZ631)). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

* 1. **Izdelava ponudbe**

Ponudba naj bo izdelana tako, da vsebuje vse zahtevane dokumente in obrazce, navedene v tč. 7.4. razpisne dokumentacije.

Odgovori na zahtevana vprašanja oziroma priloge razpisne dokumentacije, ki jih morajo izpolniti ponudniki, so osnova za ugotavljanje dopustnosti ponudbe in osnova za ugotavljanje sposobnosti ponudnikov, glede na zahteve in pogoje iz te razpisne dokumentacije. Ponudniki so obvezani priložiti vse priloge, razen če v posamezni prilogi ni drugače navedeno.

Sestavni del razpisne dokumentacije so tudi vse morebitne spremembe, dopolnitve in popravki razpisne dokumentacije ter pojasnila in odgovori na vprašanja ponudnikov, objavljena na portalu javnih naročil in/ali na spletni strani naročnika, ki jih morajo ponudniki upoštevati pri pripravi ponudbene dokumentacije.

* 1. **Vsebina ponudbene dokumentacije**

**Ponudnik, ki odda ponudbo, s kazensko in materialno odgovornostjo jamči, da so vsi podatki in dokumenti, podani v ponudbi, resnični, in da kopije (skeni) priloženih listin ustrezajo originalu. V nasprotnem primeru ponudnik naročniku odgovarja za vso škodo, ki mu je nastala.**

**Ponudbena dokumentacija, ki jo naročnik zahteva z javnim razpisom in jih mora ponudnik naložiti v informacijski sistem e-JN je navedena v nadaljevanju:**

* **Razdelek »Skupna ponudbena vrednost«**

**Ponudnik v sistem e-JN v razdelek »Skupna ponudbena vrednost« v zato namenjen prostor vpiše skupni ponudbeni znesek brez davka v EUR in znesek davka v EUR za vsak posamezen sklop. Znesek skupaj z davkom v EUR se izračuna samodejno. V del »Predračun« pa naloži izpolnjeno in podpisano Prilogo »POVZETEK PREDRAČUNA« v pdf. obliki/formatu. »Skupna ponudbena vrednost«, ki bo vpisana v istoimenski razdelek in dokument (Priloga »POVZETEK PREDRAČUNA), ki bo naložen kot predračun v del »Predračun«, bosta razvidna in dostopna na javnem odpiranju ponudb.**

|  |  |
| --- | --- |
| POVZETEK PREDRAČUNA |  |

**V primeru razhajanj med podatki navedenimi v razdelku »Skupna ponudbena vrednost«, podatki v Prilogi »POVZETEK PREDRAČUNA« - naloženim v razdelek »Skupna ponudbena cena«, del »Predračun«, in Prilogo 2 »PONUDBA« - naloženim v razdelek »Dokumenti«, del »Ostale priloge«, kot veljavni štejejo podatki v dokumentu, ki je predložen v razdelku »Dokumenti«, del »Ostale priloge«.**

* **Razdelek »DOKUMENTI«, del »IZJAVA – ponudnik«**

Ponudnik (vodilni partner) mora Prilogo 3/1 IZJAVA O IZPOLNJEVANJU SPOSOBNOSTI PONUDNIKA/PARTNERJA « izpolniti, podpisati in žigosati ter jo v .pdf formatu naložiti na informacijski sistem e-JNv razdelek »DOKUMENTI«, del »IZJAVA – ponudnik«.

|  |  |
| --- | --- |
| IZJAVA O IZPOLNJEVANJU SPOSOBNOSTI PONUDNIKA/PARTNERJA | ***Priloga 3/1*** |

* **Razdelek »SODELUJOČI«, del »IZJAVA – ostali sodelujoči«**

Ponudnik mora **v primeru nastopa s partnerji (skupna ponudba)** za posameznega partnerja naložiti na informacijski sistem e-JNv razdelek »SODELUJOČI«, del »IZJAVA – ostali sodelujoči« izpolnjeno in podpisano Prilogo 3/1 »IZJAVA O IZPOLNJEVANJU SPOSOBNOSTI PONUDNIKA/PARTNERJA« v .pdf formatu. V kolikor ponudnik v predmetnem naročilu ne nastopa z partnerjem, Priloge ni treba prilagati.

|  |  |
| --- | --- |
| IZJAVA O IZPOLNJEVANJU SPOSOBNOSTI PONUDNIKA/PARTNERJA | ***Priloga 3/1*** |

* **Razdelek »DOKUMENTI«, del »Ostale priloge«**

Ponudnik v informacijskem sistemu e-JN **v razdelek »DOKUMENTI«, del »Ostale priloge«** naloži ostalo ponudbeno dokumentacijo, ki je zahtevana s to razpisno dokumentacijo.

Spodaj zahtevana ponudbena dokumentacija mora biti **priložena v .pdf formatu** (sken celotne ponudbe z izpolnjenimi, podpisanimi in žigosanimi ponudbenimi listinami). Ponudniki so obvezani priložiti vse priloge, razen če v posamezni prilogi ni drugače navedeno. Ponudnik lahko fizični podpis nadomesti z elektronskim podpisom, v kolikor e-JN to dopušča in ni drugače določeno z razpisno dokumentacijo (v tem primeru žigosanje ni potrebno).

**Ostala ponudbena dokumentacija je sestavljena iz naslednjih dokumentov (prilog):**

|  |  |  |
| --- | --- | --- |
| PODATKI O PONUDNIKU | ***Priloga*** | ***1*** |

Prilogo je potrebno izpolniti, podpisati in žigosati ter jo v pdf. formatu naložiti vrazdelek »DOKUMENTI«, del »Ostale priloge«. V primeru skupne ponudbe morajo Prilogo 1 izpolniti vsi ponudniki – partnerji. K tej prilogi se priloži tudi pravni akt o skupni izvedbi naročila.

|  |  |
| --- | --- |
| PONUDBA | ***Priloga 2*** |

Ponudnik mora Prilogo izpolniti, podpisati in žigosati ter jo v pdf. formatu naložiti vrazdelek »DOKUMENTI«, del »Ostale priloge«.

|  |  |
| --- | --- |
| IZJAVA FIZIČNE OSEBE | ***Priloga 3/2*** |

Izjavo izpolnijo in podpišejo VSE osebe, ki so člani upravnega, vodstvenega ali nadzornega organa gospodarskega subjekta ali ki ima pooblastila za njegovo zastopanje ali odločanje ali nadzor v njem (velja za ponudnika, za vse člane skupine ponudnikov – partnerje). Priloga se v pdf. formatu naloži v razdelek »DOKUMENTI«, del »Ostale priloge«.

|  |  |
| --- | --- |
| IZJAVA O UDELEŽBI FIZIČNIH IN PRAVNIH OSEB V LASTNIŠTVU GOSPODARSKEGA SUBJEKTA | ***Priloga 3/3*** |

Ponudnik izjavo izpolni in podpiše. Izjavo izpolnijo in podpišejo tudi VSI posamezni člani skupine ponudnikov (partnerji) v okviru skupne ponudbe. Priloga se v pdf. formatu naloži v razdelek »DOKUMENTI«, del »Ostale priloge«.

|  |  |
| --- | --- |
| OSNUTEK POGODBE | ***Priloga 4*** |

Ponudnik s podpisom Priloge 3/1 potrdi, da se strinja in sprejema vsebino pogodbe.

|  |  |
| --- | --- |
| FINANČNO ZAVAROVANJE ZA DOBRO IZVEDBO POGODBENIH OBVEZNOSTI | ***Priloga 5/1*** |

V Prilogi 5/1 je priložen vzorec finančnega zavarovanja za dobro izvedbo pogodbenih obveznosti, ki ga bo moral predložiti izbrani ponudnik (v skladu z zahtevami razpisne dokumentacije). Ponudnik se s podpisano Prilogo 3/1 obveže, da se strinja z vzorcem finančnega zavarovanja, zato ga k ponudbeni dokumentaciji ponudniku ni potrebno priložiti.

|  |  |
| --- | --- |
| FINANČNO ZAVAROVANJE ZA ODPRAVO NAPAK V GARANCIJSKEM ROKU | ***Priloga 5/2*** |

V Prilogi 5/2 je priložen vzorec finančnega zavarovanja za odpravo napak v garancijskem roku, ki ga bo moral izbrani ponudnik (v skladu z zahtevami razpisne dokumentacije) predložiti posameznemu naročniku. Ponudnik se s podpisano Prilogo 3/1 obveže, da se strinja z vzorcem finančnega zavarovanja, zato ga k ponudbeni dokumentaciji ponudniku ni potrebno priložiti.

|  |  |
| --- | --- |
| TEHNIČNA SPECIFIKACIJA | ***Priloga 6/1-6/2*** |

Ponudnik mora za vsak sklop za katerega oddaja ponudbo priložiti izpolnjeno in podpisano Prilogo 6 ter tehnično dokumentacijo s prilogami, s katero bo izkazoval izpolnjevanje tehničnih zahtev. Priloga se v pdf. formatu naloži v **razdelek »Dokumenti - ostale priloge«**.

|  |  |
| --- | --- |
| POVZETEK PREDRAČUNA |  |

Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , ki

(*naziv ponudnika*)

oddajamo PONUDBO št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ za javno naročilo št. **LPT-62/24 Dobava specialnih tovornih vozil**

Ponudbo oddajamo (označi):

|  |  |  |  |  |  |  |  |
| --- | --- | --- | --- | --- | --- | --- | --- |
| * Sklop 1 | * Sklop 2 |  |  |  |  | * Sklop 2 | * Sklop 2 |

1. **SKUPNA PONUDBENA CENA v EUR brez DDV**

|  |  |
| --- | --- |
|  | **SKUPNA PONUDBENA CENA V EUR BREZ DDV V EUR** |
| Sklop 1: Dobava specialnega tovornega vozila »Košara« |  |
| Sklop 2: Dobava specialnega tovornega vozila »Zapore« |  |

|  |  |  |
| --- | --- | --- |
|  |  |  |
| (kraj, datum) | žig | (Ime in priimek ter podpis ponudnika) |

|  |  |  |
| --- | --- | --- |
| PODATKI O PONUDNIKU | ***Priloga*** | ***1*** |

**LPT-62/24 Dobava specialnih tovornih vozil**

|  |  |  |  |
| --- | --- | --- | --- |
| **PODATKI O PONUDNIKU/PARTNERJU** | | | |
| Naziv ponudnika/partnerja (firma) |  | | |
| Poslovni naslov (sedež) ponudnika |  | | |
| Matična in davčna številka ponudnika |  |  | |
| Transakcijski račun in banka ponudnika |  | | |
| **ODGOVORNA OSEBA PONUDNIKA** | | | |
| Naziv odgovorne osebe  (podpisnik pogodbe/okvirnega sporazuma) |  | | |
| Funkcija |  | | |
| Elektronska pošta in telefon |  |  | |
| **KONTAKTNA OSEBA PONUDNIKA** | | | |
| Naziv kontaktne osebe (v zvezi s ponudbo) |  | | |
| Elektronska pošta in telefon |  |  | |
| **OSTALI PODATKI** | | | |
| Predstavnik/i ponudnika, ki bo/do urejali izvajanje predmetne pogodbe/ okvirnega sporazuma *(lahko je ista oseba)* | Skrbnik pogodbe/okvirnega sporazuma:  g./ga.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; tel.: \_\_\_\_\_\_\_\_\_\_\_\_\_\_\_\_\_\_\_\_;  e - mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Kontaktna oseba pogodbe/okvirnega sporazuma:  g./ga.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; tel.: \_\_\_\_\_\_\_\_\_\_\_\_\_\_\_\_\_\_\_\_;  e - mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. | | |
| **VSE** osebe, ki so člani upravnega, vodstvenega ali nadzornega organa gospodarskega subjekta ali ki imajo pooblastila za njegovo zastopanje ali odločanje ali nadzor v njem, **ter** njihov **EMŠO**  */v primeru, da ste podatke vnesli v ESPD ali priložili lastno izjavo, ni potrebno izpolniti!/*  *EMŠO se potrebuje zgolj zaradi potreb pri preverjanju nekaznovanosti v e-Dosje-u* | Ime in priimek | | EMŠO |
|  | |  |

***Navodilo:*** *V primeru, da odda več ponudnikov skupno ponudbo, morajo razmnožen obrazec Priloge 1 izpolniti vsi ponudniki – partnerji. V primeru skupne ponudbe ponudniki za to stranjo priložijo pravni akt o skupni izvedbi naročila, podpisan in žigosan s strani vseh ponudnikov, ki sodelujejo pri izvedbi naročila.*

|  |  |  |
| --- | --- | --- |
|  |  |  |
| (kraj, datum) | Žig | (Ime in priimek ter podpis ponudnika/partnerja) |

|  |  |
| --- | --- |
| PRAVNI AKT O SKUPNI IZVEDBI NAROČILA | ***Obrazec 1 k Prilogi 1*** |

Ponudnik za to stranjo priloži pravni akt o skupni izvedbi javnega naročila, v primeru oddaje skupne ponudbe

|  |  |
| --- | --- |
| PONUDBA | ***Priloga 2*** |

PONUDBA št. \_\_\_\_\_\_\_\_\_\_\_\_\_\_\_\_\_\_\_\_\_ za javno naročilo št. **LPT-62/24 Dobava specialnih tovornih vozil**

Ponudbo oddajamo (označi):

|  |  |
| --- | --- |
| * samostojno | * skupna ponudba |

1. **PONUDBENA CENA**

|  |  |  |  |
| --- | --- | --- | --- |
| **OPIS** | **KOLIČINA (KOS)** | **CENA** | |
| SKLOP 1: Specialno tovorno vozilo KOŠARA | 1 | **EUR brez DDV** | |
| **DDV v \_\_\_\_ %** | | | **EUR** |
| **PONUDBENA VREDNOST SKUPAJ Z DDV** | | | **EUR** |
|  |  |  | |
| **OPIS** | **KOLIČINA (KOS)** | **CENA** | |
| SKLOP 2: Specialno tovorno vozilo ZAPORE | 1 | **EUR brez DDV** | |
| **DDV v \_\_\_\_ %** | | | **EUR** |
| **PONUDBENA VREDNOST SKUPAJ Z DDV** | | | **EUR** |

1. **DOBAVNI ROK**

Dobavni rok za sklop 1 je \_\_\_\_\_\_\_\_\_ *(vpiši)* koledarskih dni *(največ 240 koledarskih dni)* šteto od datuma sklenitve pogodbe.

Dobavni rok za sklop 2 je \_\_\_\_\_\_\_\_\_ *(vpiši)* koledarskih dni *(največ 240 koledarskih dni)* šteto od sklenitve pogodbe.

1. **GARANCIJSKI ROK**

Za ponujeno vozilo iz sklopa 1 zagotavljamo *(vpiši)*:

* splošno garancijo: …………………….. mesecev *(najmanj 24 mesecev)*,
* garancija na kompletno dvigalo: ……………….. mesecev *(najmanj 24 mesecev)*,
* garancijo na konstrukcijo: …………………….. mesecev *(najmanj 36 mesecev)*,

šteto od datuma podpisa prevzemnega zapisnika s strani naročnika oz. njegovega predstavnika.

Za ponujeno vozilo iz sklopa 2 zagotavljamo *(vpiši)*:

* splošno garancijo: …………………….. mesecev *(najmanj 24 mesecev)*,
* garancija na kompletno dvigalo: ……………….. mesecev *(najmanj 24 mesecev)*,
* garancijo na konstrukcijo: …………………….. mesecev *(najmanj 36 mesecev)*,

šteto od datuma podpisa prevzemnega zapisnika s strani naročnika oz. njegovega predstavnika.

1. **VELJAVNOST PONUDBE**

Ponudba je veljavna in zavezujoča še \_\_\_\_\_\_\_\_\_ mesece (najmanj 4 mesece), šteto od roka za predložitev ponudb.

|  |  |  |
| --- | --- | --- |
|  |  |  |
| (kraj, datum) | Žig | (Ime in priimek ter podpis ponudnika) |

|  |  |
| --- | --- |
| IZJAVA O IZPOLNJEVANJU SPOSOBNOSTI PONUDNIKA/PARTNERJA | ***Priloga 3/1*** |

V zvezi z javnim naročilom št. **LPT-62/24 Dobava specialnih tovornih vozil**, kot *(ustrezno označi in izpolni)*

* **ponudnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(navedba ponudnika),* matična št. \_\_\_\_\_\_\_\_\_\_\_\_\_\_\_\_\_\_\_\_
* **partner \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(navedba partnerja),* matična št. \_\_\_\_\_\_\_\_\_\_\_\_\_\_\_\_\_\_\_\_

**IZJAVLJAMO,**

1. **Razlogi za izključitev**
   1. da nam (gospodarskem subjektu) ni bila izrečena pravnomočna sodba za kazniva dejanja iz Kazenskega zakonika (Ur. l. RS, št. 50/12 – uradno prečiščeno besedilo s spremembami; v nadaljnjem besedilu: KZ-1) ali za primerljiva kazniva dejanja, kot so opredeljena v prvem odstavku 75. člena ZJN-3;
   2. da izpolnjujemo obvezne dajatve in druge denarne nedavčne obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri imamo sedež, ali predpisi države naročnika, in da imamo predložene vse obračune davčnih odtegljajev za dohodke iz delovnega razmerja za obdobje zadnjih petih let do roka za oddajo ponudbe;
   3. da na dan, ko je potekel rok za oddajo ponudb, nismo izločeni iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja;
   4. da v zadnjih treh letih pred potekom roka za oddajo ponudb pristojni organ Republike Slovenije ali druge države članice ali tretje države ni ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri nam (gospodarskemu subjektu) je bila s pravnomočno odločitvijo ali več pravnomočnimi odločitvami izrečena globa za prekršek;
   5. pod kazensko in materialno odgovornostjo, da pri ponudbi subjekta, ki ga zastopam, ni ruske udeležbe, kot je opredeljeno v 1h členu »sklepa Sveta (SZVP) 2022/578 z dne 8. aprila 2022 o spremembi Sklepa 2014/512/SZVP o omejevalnih ukrepih zaradi delovanja Rusije, ki povzroča destabilizacijo razmer v Ukrajini« (v nadaljevanju: sklep Sveta (SZVP) 2022/578 z dne 8. aprila 2022). Še posebej izjavljam, da:
2. subjekt, ki ga zastopam, ni ruski državljan ali fizična ali pravna oseba, subjekt ali organ s sedežem v Rusiji;
3. subjekt, ki ga zastopam, ni pravna oseba, subjekt ali organ, katerega več kot 50-odstotni delež je v neposredni ali posredni lasti subjekta iz točke (a) zgoraj;
4. niti jaz niti subjekt, ki ga zastopam, nisva fizična ali pravna oseba, subjekt ali organ, ki deluje v imenu ali po navodilih subjekta iz točke (a) ali (b) zgoraj;
5. ni udeležbe več kot 10 % ponudbene vrednosti podizvajalcev, dobaviteljev ali subjektov, katerih zmogljivosti subjekt, ki ga zastopam, uporablja, ki so subjekti, navedeni v točkah (a) do (c) zgoraj;
6. **Pogoji za sodelovanje**
   1. da smo sposobni za opravljanje poklicne dejavnosti oziroma imamo registrirano dejavnost oziroma smo vpisani v enega od poklicnih ali poslovnih registrov, ki se vodijo v državi članici, v kateri imamo sedež;
   2. razpolagamo z vsemi tehničnimi sredstvi, opremo in kadrom, ter bomo zagotovili ustrezne tehnične zmogljivosti za kvalitetno izvedbo celotnega naročila v predvidenem roku, skladno z zahtevami iz razpisne dokumentacije, pravili stroke ter določili predpisov in standardov s področja predmeta naročila,
   3. nismo uvrščeni na seznam poslovnih subjektov, s katerimi na podlagi 35. člena Zakona o integriteti in preprečevanju korupcije (Ur. l. RS, št. 69/11-UPB2 s spremembami, v nadaljevanju: ZIntPK), naročniki ne smejo sodelovati;
   4. da se strinjamo in v celoti izpolnjujemo vse pogoje in zahteve glede predmeta javnega naročila, za katerega oddajamo ponudbo in ostalih pogojev in zahtev, ki so navedeni v predmetni razpisni dokumentaciji.
7. **Tehnična specifikacija ter ponudbeni pogoji in zahteve**
   1. da se strinjamo in v celoti izpolnjujemo vse pogoje in zahteve glede tehnične specifikacije in ostalih pogojev in zahtev, ki so navedeni v Poglavju 2 in Poglavju 3. razpisne dokumentacije oz. v vseh njeni podtočkah in prilogah,
8. **Tehnična in strokovna sposobnost**
   1. da razpolagamo z ustreznimi kadri, ki so izkušeni, strokovno usposobljeni in sposobni izvesti predmet javnega naročila, da imamo profesionalne in tehnične zmožnosti, opremo in druge pripomočke, da imamo sposobnost upravljanja, zanesljivost ter da izpolnjujemo formalne, delovne in tehnične pogoje, ter da predmet ponudbe ustreza zahtevam standardov in predpisom, ki se navezujejo na predmet javnega naročila ter tehničnim in vsem ostalim pogojem naročnika navedenih v razpisni dokumentaciji,
9. **Ostale zahteve in pogoji razpisne dokumentacije**
   1. nismo uvrščeni na seznam poslovnih subjektov, s katerimi na podlagi 35. člena Zakona o integriteti in preprečevanju korupcije (Ur. l. RS, št. 69/11-UPB2 s spremembami, v nadaljevanju: ZIntPK), naročniki ne smejo sodelovati;
   2. da smo v celoti seznanjeni z vsebino razpisne dokumentacije ter vsemi njenimi popravki in dopolnitvami oz. spremembami ter da se strinjamo in sprejemamo tudi vse ostale pogoje in zahteve predmetne razpisne dokumentacije,
   3. da smo v celoti seznanjeni z vsebino osnutka pogodbe, ki ga bomo v primeru izbora kot ekonomsko najugodnejši ponudnik, na poziv naročnika, podpisali brez ugovorov *(velja za (samostojnega/vodilnega) ponudnika in partnerje, v primeru skupne ponudbe)*;
   4. da smo v celoti seznanjeni z vsebino vzorcev finančnih zavarovanj, ki jih bomo predložili naročnikom v skladu s sklenjenimi pogodbami *(velja za (samostojnega/vodilnega) ponudnika in partnerje, v primeru skupne ponudbe)*;
   5. da prevzemamo kazensko in materialno odgovornost, da so vsi podatki in dokumenti, podani v ponudbi, resnični, in da priložene listine ustrezajo originalu,
   6. da s podpisom te izjave dajemo soglasje, da naročnik v zvezi z oddajo predmetnega javnega naročila (v primeru, če naročnik dvomi o resničnost ponudnikovih izjav v skladu s tretjim odstavkom 47. člena ZJN-3) pridobi podatke za preveritev ponudbe v skladu z 89. členom ZJN-3 v enotnem informacijskem sistemu – eDosje iz devetega odstavka 77. člena ZJN-3, ter se tudi zavezujemo, da bomo na zahtevo naročnika predložiti dodatna pooblastila za preveritev podatkov iz uradnih evidenc.
   7. da s podpisom te izjave dajemo soglasje naročniku za morebitno obdelavo osebnih podatkov, s katerimi se lahko naročnik seznani v okviru ponudbene dokumentacije in katere lahko (upoštevajoč zakonodajo, ki ureja varstvo osebnih podatkov) obdeluje zaradi potreb oddaje predmetnega javnega naročila oz. pri pregledu in ocenjevanju ponudb in za čas hrambe kot to določa zakon, ki ureja javna naročanja.

**S podpisom te izjave izjavljamo tudi, da smo v celoti seznanjeni z vsebino razpisne dokumentacije ter vsemi njenimi popravki in dopolnitvami oz. spremembami ter da se strinjamo in sprejemamo tudi vse ostale pogoje in zahteve predmetne razpisne dokumentacije, vključno z vsebino pogodbe/okvirnega sporazuma in vzorci finančnih zavarovanj ter prevzemamo kazensko in materialno odgovornost, da so vsi podatki in dokumenti, podani v ponudbi, resnični, in da priložene listine ustrezajo originalu. S podpisom te izjave izjavljamo, da bomo v primeru izbora kot ekonomsko najugodnejši ponudnik, na poziv naročnika podpisali pogodbo brez ugovorov.**

|  |  |  |
| --- | --- | --- |
|  |  |  |
| (kraj, datum) | Žig | (Ime in priimek ter podpis ponudnika/partnerja) |

***Navodilo:***

* *Izjavo izpolni in podpiše ponudnik kot tudi vsi posamezni člani skupine ponudnikov (partnerji) v primeru skupne ponudbe.*
* *Ponudnik priloži* ***ločeno*** *izpolnjene izjave za vsakega od gospodarskih subjektov v ponudbi.*

|  |  |
| --- | --- |
| IZJAVA FIZIČNE OSEBE | ***Priloga 3/2*** |

**Javno naročilo št. LPT-62/24 Dobava specialnih tovornih vozil**

Ime in priimek \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EMŠO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spodaj podpisani/a, ki sem pri gospodarskemu subjektu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

član/ica (ustrezno obkrožiti):

* upravnega organa ali
* vodstvenega organa ali
* nadzornega organa

oziroma imam pooblastila za njegovo (ustrezno obkrožiti):

* zastopanje ali
* odločanje ali
* nadzor v njem,

**pod kazensko in materialno odgovornostjo**

**IZJAVLJAM**

da mi ni bila izrečena pravnomočna sodba za kazniva dejanja iz Kazenskega zakonika (Uradni list RS, št. 50/12 – uradno prečiščeno besedilo, s spremembami; v nadaljnjem besedilu: KZ-1) ali za primerljiva kazniva dejanja, ki so jih izrekla tuja sodišča, ki so našteta v prvem odstavku 75. člena ZJN-3 in

S podpisom te izjave pooblaščam pooblaščenega predstavnika naročnika, dav zvezi z oddajo predmetnega javnega naročila (v primeru, če naročnik dvomi o resničnost ponudnikovih izjav v skladu s tretjim odstavkom 47. člena ZJN-3) pridobi podatke za preveritev ponudbe v skladu z 89. členom ZJN-3 v enotnem informacijskem sistemu – eDosje iz devetega odstavka 77. člena ZJN-3, ter se tudi zavezujemo, da bomo na zahtevo pooblaščenega predstavnika naročnikapredložili dodatna pooblastila za preveritev podatkov iz uradnih evidenc.

|  |  |  |
| --- | --- | --- |
| (Kraj, datum) |  | (Podpis fizične osebe) |

***Navodilo:*** *Izjavo izpolnijo in podpišejo VSE osebe, ki so:*

* *člani upravnega, vodstvenega ali nadzornega organa ponudnika (v primeru skupne ponudbe velja za vse člane skupine ponudnikov – partnerje), ali*
* *ki imajo pooblastila za njegovo zastopanje ali odločanje ali nadzor v njem.*

*Obrazec se po potrebi fotokopira!*

|  |  |
| --- | --- |
| IZJAVA O UDELEŽBI FIZIČNIH IN PRAVNIH OSEB V LASTNIŠTVU GOSPODARSKEGA SUBJEKTA | ***Priloga 3/3*** |

**I Z J A V A**

**O UDELEŽBI FIZIČNIH IN PRAVNIH OSEB V LASTNIŠTVU GOSPODARSKEGA SUBJEKTA**

*Podatki o pravni osebi (gospodarskem subjektu):*

Polno ime podjetja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sedež podjetja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Občina sedeža podjetja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Številka vpisa v sodni register (št. vložka): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka podjetja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID ZA DDV:: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V zvezi z javnim naročilom **LPT-62/24 Dobava specialnih tovornih vozil** inna osnovi šestega odstavka 14. člena ZIntPK, posredujemo podatke o udeležbi fizičnih in pravnih oseb v lastništvu gospodarskega subjekta, vključno z udeležbo tihih družbenikov, ter gospodarskih subjektih, za katere se glede na določbe zakona, ki ureja gospodarske družbe šteje, da so povezane družbe s ponudnikom.

**IZJAVLJAMO**, da so pri lastništvu zgoraj navedenega gospodarskega subjekta udeležene naslednje pravne osebe, vključno z udeležbo tihih družbenikov:

|  |  |  |  |
| --- | --- | --- | --- |
| **Št.** | **Naziv** | **Sedež** | **Delež lastništva v %** |
| **1.** |  |  |  |
| **2.** |  |  |  |
| **3.** |  |  |  |
| **….** |  |  |  |

**IZJAVLJAMO**, da so pri lastništvu zgoraj navedenega gospodarskega subjekta udeležene naslednje fizične osebe, vključno z udeležbo tihih družbenikov:

|  |  |  |  |
| --- | --- | --- | --- |
| **Št.** | **Ime in priimek** | **Naslov stalnega bivališča** | **Delež lastništva v %** |
| **1.** |  |  |  |
| **2.** |  |  |  |
| **3.** |  |  |  |
| **…** |  |  |  |

**IZJAVLJAMO**, da so skladno z določbami zakona, ki ureja gospodarske družbe, povezane družbe z zgoraj navedenim gospodarskim subjektom, naslednji gospodarski subjekti:

|  |  |  |  |
| --- | --- | --- | --- |
| **Št.** | **Naziv** | **Sedež** | **Matična številka** |
| **1.** |  |  |  |
| **2.** |  |  |  |
| **3.** |  |  |  |
| **….** |  |  |  |

S podpisom te izjave jamčim, da v celotni lastniški strukturi ni udeleženih drugih fizičnih ter pravnih oseb in tihih družbenikov, ter gospodarskih subjektov, za katere se glede na določbe zakona, ki ureja gospodarske družbe, šteje, da so povezane družbe.

S podpisom te izjave jamčim za točnost in resničnost podatkov ter se zavedam, da je pogodba v primeru lažne izjave ali neresničnih podatkov o dejstvih v izjavi nična. Zavezujem se, da bom naročnika obvestil o vsaki spremembi posredovanih podatkov.

*Vse izjave podajamo pod kazensko in materialno odgovornostjo.*

|  |  |  |
| --- | --- | --- |
|  |  |  |
| (kraj, datum) | žig | (Naziv in podpis gospodarskega subjekta) |

***Navodilo:*** *Izjavo izpolni in podpiše ponudnik, kot tudi vsi posamezni člani skupine ponudnikov (partnerji) v primeru skupne ponudbe.*

*Izjava je lahko podana tudi na lastnem obrazcu ali v elektronski obliki.*

***Opomba:*** *V skladu z odgovorom Komisije za preprečevanje korupcije na vprašanje št. 214 z dne 23.2.2012 v zadevi pod št. 0672-1/2012-39 (objavljeno na spletni strani* [*https://www.kpk-rs.si/sl/pogosta-vprasanja*](https://www.kpk-rs.si/sl/pogosta-vprasanja)*), lahko ponudnik v primeru, ko je ponudnik ali katera od družb v njegovi lastniški strukturi delniška družba, navede le tiste delničarje ponudnika, ki so posredno ali neposredno imetniki več kakor 5 % delnic oziroma so udeleženi z več kakor 5% deležem pri ustanoviteljskih pravicah, upravljanju ali kapitalu delniške družbe.*

|  |  |
| --- | --- |
| OSNUTEK POGODBE | ***Priloga 4*** |

Št. pogodbe naročnika: ……………………….

Št. javnega naročila: LPT-62/24

Št. pogodbe izvajalca: .......................................

**POGODBA**

**za dobavo specialnega tovornega vozila**

**za sklop št. \_\_: \_\_\_\_\_\_\_\_\_\_\_\_\_\_\_\_**

ki jo skleneta

**NAROČNIK:** **Javno podjetje Ljubljanska parkirišča in tržnice**, **d.o.o.**,Kopitarjeva ulica 2, 1000 Ljubljana, ki ga zastopa direktor **mag. Bojan Babič,**

identifikacijska številka za DDV: SI50652613

matična številka: 5607906

(v nadaljevanju: naročnik)

in

**IZVAJALEC** .............................................................................................................,

ki ga zastopa:.........................................................................................

številka transakcijskega računa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

identifikacijska številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: izvajalec)

1. **UVODNE DOLOČBE**
2. člen

Pogodbeni stranki ugotavljata:

* da je JAVNI HOLDING Ljubljana, d.o.o., Verovškova ulica 70, 1000 Ljubljana, na podlagi pooblastila naročnika, izvedel postopek oddaje javnega naročila po postopku naročila male vrednosti, v skladu s 47. členom Zakona o javnem naročanju (Ur. l. RS, št. 91/15 s spremembami; v nadaljevanju: ZJN-3), objavljenim na Portalu javnih naročil dne \_\_\_\_\_\_\_\_\_\_\_ , pod št. objave \_\_\_\_\_\_\_\_\_\_\_\_\_ ,
* da je naročnik izvajalca izbral na podlagi cenovno najugodnejše ponudbe z namenom sklenitve pogodbe za dobavo specialnega tovornega vozila iz sklopa št. \_\_\_\_\_ : \_\_\_\_\_\_\_\_\_\_\_\_\_\_\_\_\_\_\_\_\_\_\_ in na podlagi pogojev in meril, opredeljenih v razpisni dokumentaciji naročnika št. LPT-62/24 (v nadaljevanju: razpisna dokumentacija).

Izvajalec s podpisom te pogodbe izjavlja, da je seznanjen z razpisnimi zahtevami, ter da so mu razumljivi in jasni pogoji ter okoliščine za pravilno in kvalitetno izvedbo prevzetih pogodbenih obveznosti.

1. **PREDMET POGODBE**
2. člen

Predmet te pogodbe je dobava enega (1) kosa specialnega tovornega vozila iz sklopa št. \_\_\_\_\_ : \_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: blago ali dobava) v skladu s Tehnično specifikacijo št. \_\_\_\_\_\_\_\_ z dne \_\_\_\_\_\_\_\_\_\_\_\_\_\_\_ (v nadaljevanju: tehnična specifikacija), ki je priloga te pogodbe in kot je to opredeljeno v razpisni dokumentaciji.

Pogodba se sklepa na osnovi izvedenega javnega naročila št. LPT-62/24, ponudbe izvajalca št. \_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_\_ (v nadaljevanju: ponudba), tehnične specifikacije ter končne ponudbe izvajalca, dogovorjene na pogajanjih dne \_\_\_\_\_\_\_\_\_\_\_\_\_\_\_\_ (v nadaljevanju: končna ponudba), ki so sestavni deli te pogodbe. Izvajalec mora dobavo izvesti po pravilih stroke, s skrbnostjo dobrega strokovnjaka ter v skladu s to pogodbo.

1. **POGODBENA VREDNOST**
2. člen

Pogodbena cena blaga je določena na podlagi sprejete končne ponudbe in znaša na dan sklenitve te pogodbe:

|  |  |
| --- | --- |
| Pogodbena cena v EUR brez DDV |  |
| DDV |  |
| Pogodbena cena v EUR z DDV |  |

Pogodbena cena blaga, navedena v končni ponudbi je fiksna ves čas veljavnosti pogodbe, razen v primeru znižanja cene.

Pogodbena cena zajema vse materialne in nematerialne stroške izvajalca za realizacijo predmeta te pogodbe, skladno s tehnično specifikacijo, vključno s stroški dobave, stroški prevoza, stroški zavarovanja blaga do prevzema, stroški homologacije in ostale dokumentacije za blago, stroški šolanja naročnikovega osebja, stroški izdelave ponudbene dokumentacije, popusti, dajatvami, taksami, trošarinami ter stroški carinskih obveznosti kot tudi stroški za vsa ostala dela in naloge, ki so v pogodbi in prilogah opredeljena kot obveznosti izvajalca.

1. **NAČIN OBRAČUNAVANJA IN PLAČEVANJA**
2. člen

Izvajalec izstavi račun za dobavljeno blago v petih (5) koledarskih dneh po uspešno opravljenem prevzemu blaga, ki se bo vršil s podpisom prevzemnega zapisnika o prevzemu blaga s strani naročnika oz. njegovega predstavnika.

Račun mora vsebovati specifikacijo izvedene dobave blaga, izvajalec mora k računu priložiti prevzemni zapisnik, podpisan s strani naročnika oz. njegovega predstavnika.

V primeru, da izstavljeni račun ni pravilen, ga naročnik zavrne z obrazložitvijo, izvajalec pa je dolžan izstaviti nov, popravljen račun v roku treh (3) koledarskih dni od zavrnitve.

Naročnik se obvezuje, da bo izstavljeni račun poravnal izvajalcu v roku tridesetih (30) koledarskih dni, šteto od dneva prejema pravilnega računa za opravljene pogodbene obveznosti, na transakcijski račun izvajalca, ki je uradno evidentiran pri AJPES in bo naveden na računu.

1. člen

Pogodbeni stranki se obvezujeta, da velja prepoved odstopa oziroma cesije denarnih terjatev, ki izvirajo iz predmetne pogodbe, drugim pravnim ali fizičnim osebam, razen bankam. V primeru odstopa denarne terjatve drugim pravnim ali fizičnim osebam, razen bankam, odstop nima pravnega učinka.

1. **ROK DOBAVE IN PREVZEM**
2. člen

Rok dobave blaga je \_\_\_\_\_\_\_\_\_\_\_\_ koledarskih dni od dneva sklenitve pogodbe. Ob dobavi mora izvajalec organizirati šolanje zaposlenih naročnika (v nadaljevanju tudi: naročnikovo osebje) v skladu z 10. členom te pogodbe. Dobava blaga se bo štela za pravilno izvršeno, ko bo blago dostavljeno in prevzeto ter bo zaključeno šolanje naročnikovega osebja in bo podpisan prevzemni zapisnik v skladu z 8. členom te pogodbe.

Dobava in prevzem blaga se bo vršila na lokaciji naročnika, Cesta dveh cesarjev, 1000 Ljubljana, v skladu s pariteto DDP (Incoterms 2020).

Prevoz blaga organizira izvajalec na svoj račun.

1. člen

Nevarnost uničenja ali poškodovanja blaga preide od izvajalca na naročnika z izročitvijo blaga naročniku – s prevzemom. Pregled blaga se opravi v navzočnosti predstavnikov obeh pogodbenih strank.

1. člen

Ob dobavi oziroma prevzemu blaga pogodbeni stranki sestavita prevzemni zapisnik, v katerem se ugotovi ali:

* so izpolnjene vse zahteve iz tehnične specifikacije,
* so na blagu morebitne očitne napake, ki se lahko ugotovijo z običajnim pregledom,
* so odprta sporna vprašanja med predstavniki pogodbenih strank
* je prevzem uspel, v nasprotnem primeru se določi rok za ponoven prevzem.

Izvajalec odgovarja za kakovost blaga. Dobavljeno blago mora uspešno opraviti vizualni pregled, pregled izpolnjevanja vseh tehničnih zahtev in zahtevanih funkcionalnosti.

Prevzemni zapisnik pogodbeni stranki podpišeta le ob uspešnem prevzemu blaga, v primeru neuspešnega prevzema pa stranki v prevzemni zapisnik zapišeta, da prevzem ni uspel in določita rok za ponoven prevzem.

V kolikor bodo pri prevzemu blaga ugotovljene pomanjkljivosti na blagu ali zahtevanih funkcionalnostih ali če izvajalec ne predloži vse dokumentacije, skladno z 9. členom pogodbe, ali izvajalec ne izvede šolanja skladno z 10. členom pogodbe se šteje, da dobava ni bila pravilno izvršena oz. da prevzem ni uspel. V tem primeru mora izvajalec na lastne stroške v dogovorjenem roku, ki ni daljši od desetih (10) koledarskih dni od datuma na prevzemnem zapisniku, odpraviti vse ugotovljene pomanjkljivosti, dobava oz. prevzem pa se šteje v tem primeru za uspešno opravljen, ko izvajalec odpravi vse ugotovljene pomanjkljivosti.

Če izvajalec v dogovorjenem roku ne odpravi vseh pomanjkljivosti, ima naročnik pravico zavrniti prevzem blaga in unovčiti finančno zavarovanje za dobro izvedbo pogodbenih obveznosti. Prevzemni zapisnik pogodbeni stranki podpišeta le v primeru, da so odpravljene vse ugotovljene pomanjkljivosti.

1. **DOKUMENTACIJA IN ŠOLANJE**
2. člen

Izvajalec je dolžan, ob dobavi oziroma prevzemu blaga, predati naročniku vso potrebno spremno dokumentacijo, in sicer dobavnico ter naslednjo dokumentacijo:

* + originalen izvod računa,
  + tehnično dokumentacijo z vsemi tehničnimi podatki, vključno z shemami in načrti vseh sistemov, iz katerih je razvidno, da blago ustreza zahtevam naročnika (1x v tiskani obliki + 1x USB),
  + homologacijski karton,
  + atest nadgradnje (1x v tiskani obliki + 1x USB),
  + izjava o varnosti za dvigalo (1x v tiskani obliki + 1x USB) (samo za sklop 1),
  + matično knjigo dvigala (1x v tiskani obliki + 1x USB) (samo za sklop 1),
  + katalog rezervnih delov (1x v tiskani obliki + 1x USB),
  + navodila za upravljanje, varno delo in vzdrževanje (2x v tiskani obliki + 1x USB),
  + kratka navodila za upravljavce vozila (2x v tiskani obliki za v kabino),
  + servisno knjižico,
  + garancijske liste z garancijskimi pogoji,
  + CE izjava o skladnosti v izvirniku (in prevod v slovenski jezik),
  + seznam servisov v Republiki Sloveniji.

Vsa priložena dokumentacija mora biti v slovenskem jeziku.

1. člen

Ob izročitvi blaga bo izvajalec, pred podpisom prevzemnega zapisnika s strani naročnika oz. njegovega predstavnika, skupaj s predložitvijo zahtevane dokumentacije iz prejšnjega člena, izvedel za oba sklopa šolanje naročnika. Šolanja se bo udeležilo do 5 (pet) uporabnikov pri naročniku, minimalni čas je 2 (dve) uri.

Vsebina šolanja se pri sklopu 1 nanaša na seznanitev osebja naročnika z morebitnimi novostmi pri uporabi predmeta pogodbe.

Vsebina šolanja se pri sklopu 2 nanaša na teoretično in praktično usposabljanje osebja naročnika o uporabi in vzdrževanju v skladu z navodili proizvajalca stroja za uporabo, varno delo in vzdrževanje.

Šolanja se bo udeležilo do 5 (pet) uporabnikov pri naročniku, minimalni čas šolanja je 2 (dve) uri in se izvede na lokaciji Cesta dveh cesarjev, 1000 Ljubljana.

1. **VIŠJA SILA**
2. člen

Če je izvedba predmeta te pogodbe delno ali v celoti motena oziroma preprečena zaradi višje sile, je izvajalec o tem dolžan obvestiti naročnika nemudoma oziroma takoj, ko je to mogoče, najkasneje pa v dveh (2) delovnih dneh po nastanku le-te in pri tem tudi navesti vzroke zamude ter okvirni/pričakovani dejanski rok izvedbe. Le v tem primeru naročnik ne bo izvajal sankcij proti izvajalcu po 14. členu te pogodbe. Izvajalec je dolžan naročnika nemudoma, najkasneje pa v dveh (2) delovnih dneh, obvestiti o prenehanju takih okoliščin in na zahtevo naročnika dokazati obstoj višje sile.

Pomanjkanje delovne sile ali blaga pri izvajalcu ali pri njegovih dobaviteljih se ne šteje za višjo silo, razen, če ni posledica le-te.

1. **KAKOVOST IN GARANCIJSKI ROK**
2. člen

Izvajalec zagotavlja naročniku, da bo dobavljeno blago po svoji kakovosti, tehničnih lastnostih, uporabnosti in vsem ostalem ustrezalo veljavnim predpisom in/ali standardom, po katerih je lahko predmet uporabe v Republiki Sloveniji, ter da bo opremljeno z vsemi potrebnimi navodili, atesti in drugimi listinami, v skladu z veljavnimi predpisi Republike Slovenije.

V primeru neskladnosti dobavljenega blaga s tehnično specifikacijo naročnika in/ali veljavno zakonodajo, ki se nanaša na predmet pogodbe in/ali tehnično dokumentacijo, ki jo bo izvajalec predložil ob predaji oz. prevzemu blaga, lahko naročnik odstopi od pogodbe in unovči finančno zavarovanje za zavarovanje dobre izvedbe pogodbenih obveznosti, brez kakršnekoli obveznosti do izvajalca.

1. člen

Izvajalec za dobavljeno blago zagotavlja

* + \_\_\_\_\_\_\_ (*najmanj 24 mesecev)* mesečno splošno garancijo,
  + \_\_\_\_\_\_\_ (*najmanj 24 mesecev)* mesečno garancijo na kompletno dvigalo in
  + \_\_\_\_\_\_\_ (najmanj 36 mesecev) mesečno garancijo na konstrukcijo.

Garancija prične teči od dneva uspešnega prevzema blaga – to je od podpisa prevzemnega zapisnika s strani obeh pogodbenih strank.

V garancijski dobi je izvajalec dolžan popraviti in odstraniti na svoje stroške vse napake/pomanjkljivosti blaga, ki bi nastale po njegovi krivdi. O napakah/pomanjkljivostih blaga, ki jih naročnik opazi, je naročnik dolžan brez odlašanja obvestiti izvajalca in mu določiti primeren rok za odpravo le-teh.

Garancija ne velja za napake/pomanjkljivosti, ki bi jih v tem času povzročila višja sila ali tretja oseba. Garancija tudi ne velja, če v garancijski dobi naročnik sam ali z drugim izvajalcem izvrši kakršnokoli delo/poseg na blagu, brez pisnega soglasja izvajalca in se ugotovi, da so bila dela/poseg izvršena nestrokovno.

V primeru, da izvajalec ne odpravi napak v določenem roku, ima naročnik pravico unovčiti finančno zavarovanje za odpravo napak v garancijski dobi.

O skritih napakah, ki se pokažejo v garancijski dobi, je naročnik dolžan obvestiti izvajalca brez odlašanja. Pogodbeni stranki sporazumno določita primeren rok za odpravo napak, ki jih je izvajalec dolžan odpraviti na svoje stroške.

1. **POGODBENA KAZEN**

1. člen

V primeru, da izvajalec po svoji krivdi ne dobavi blaga v roku, navedenem v prvem odstavku 6. člena pogodbe, je naročniku dolžan plačati pogodbeno kazen v višini pol odstotka (0,5 %) pogodbene cene brez DDV za vsak koledarski dan zamude, vendar ne več kot deset odstotkov (10 %) pogodbene cene brez DDV. O tem mora naročnik nemudoma obvestiti izvajalca skladno s petim odstavkom 251. člena Obligacijskega zakonika (Ur. l. RS, št. 97/07 – uradno prečiščeno besedilo, 64/16 – odl. US in 20/18 – OROZ631).

V kolikor pogodbena kazen za zamudo preseže deset odstotkov (10 %) pogodbene cene brez DDV, lahko naročnik unovči finančno zavarovanje za dobro izvedbo pogodbenih obveznosti ali/in odstopi od pogodbe.

Ne glede na navedeno unovčitev finančnega zavarovanja za dobro izvedbo pogodbenih obveznosti, je izvajalec dolžan naročniku poravnati celoten znesek nastale škode v primeru, da le-ta presega znesek, ki ga je naročnik unovčil na podlagi finančnega zavarovanja.

1. člen

Za obračun dogovorjene pogodbene kazni bo naročnik izvajalcu izstavil račun s plačilnim rokom petnajst (15) dni od dneva izstavitve računa. V primeru zamude pri plačilu je izvajalec dolžan naročniku plačati še zakonske zamudne obresti.

Naročnik in izvajalec sta sporazumna, da se za pogodbeno kazen lahko opravi kompenzacija medsebojnih terjatev in obveznosti med naročnikom in izvajalcem.

Pogodbeni stranki soglašata, da pravica zaračunati pogodbeno kazen ni pogojena z nastankom škode pri naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

1. **PREDSTAVNIKI POGODBENIH STRANK (SKRBNIKI POGODBE)**
2. člen

Predstavnik in skrbnik pogodbe naročnika, ki bo urejal vsa vprašanja, ki bodo nastala v zvezi z izvajanjem te pogodbe, je …………………., telefon: …………………., e-pošta: ………………………………..

Predstavnik in skrbnik pogodbe izvajalca, ki bo urejal vsa vprašanja, ki bodo nastala v zvezi z izvajanjem pogodbe, je ………………….., telefon: ……………………., e-pošta: …………………….

Predstavnika (skrbnika pogodbe) v imenu naročnika oziroma izvajalca urejata vsa vprašanja, ki bodo nastala v zvezi z izvajanjem te pogodbe ter izvajata vse ukrepe v zvezi z obveznostmi po pogodbi. Naročnik in izvajalec sta se dolžna medsebojno obvestiti o zamenjavi predstavnikov, in sicer pisno (po e-pošti), z navedbo datuma primopredaje poslov. Pisno obvestilo o tem mora prejeti naročnik oziroma izvajalec najkasneje v treh (3) koledarskih dneh pred navedenim dnevom primopredaje poslov.

1. **FINANČNA ZAVAROVANJA**
2. člen

Izvajalec mora, ob sklenitvi pogodbe oziroma najkasneje v petih (5) koledarskih dneh od dneva sklenitve pogodbe, predložiti naročniku podpisano in žigosano bianko menico z izpolnjeno, podpisano in žigosano menično izjavo za zavarovanje dobre izvedbe pogodbenih obveznosti (v nadaljevanju: finančno zavarovanje dobre izvedbe pogodbenih obveznosti) v višini deset odstotkov (10 %) skupne pogodbene vrednosti z DDV, z dobo veljavnosti še najmanj 60 (šestdeset) koledarskih dni po pogodbenem roku dobave.

Finančno zavarovanje dobre izvedbe pogodbenih obveznosti mora biti nepreklicno in brezpogojno ter plačljivo na prvi poziv.

Predložitev finančnega zavarovanja dobre izvedbe pogodbenih obveznosti je pogoj za veljavnost te pogodbe. Če izvajalec v navedenem roku iz prvega odstavka tega člena ne predloži finančnega zavarovanja dobre izvedbe pogodbenih obveznosti v višini in z veljavnostjo iz prvega odstavka tega člena, se šteje, da ta pogodba ni bila nikoli sklenjena, naročnik pa bo Državni revizijski komisiji predlagal, da uvede postopek o prekršku iz točke 4. prvega odstavka 112. člena ZJN-3.

V kolikor izvajalec ne izpolnjuje svojih pogodbenih obveznosti, lahko naročnik unovči finančno zavarovanje dobre izvedbe pogodbenih obveznosti in od pogodbe odstopi brez kakršnekoli obveznosti do izvajalca. Naročnik bo pred unovčenjem finančnega zavarovanja dobre izvedbe pogodbenih obveznosti, izvajalca pisno pozval k izpolnjevanju pogodbenih obveznosti in mu določil rok za izpolnitev obveznosti oziroma odpravo napak, razen kadar pogodba ne določa drugače.

1. člen

Izvajalec se obvezuje, da bo, ob podpisu prevzemnega zapisnika o prevzemu blaga s strani naročnika oz. njegovega predstavnika, skupaj z zahtevano dokumentacijo, predložil naročniku podpisano in žigosano bianko menico z izpolnjeno, podpisano in žigosano menično izjavo za zavarovanje odprave napak v garancijskem roku (v nadaljevanju: finančno zavarovanje za odprave napak v garancijskem roku) v višini 5 % (z besedo: pet odstotkov) pogodbene vrednosti z DDV z rokom veljavnosti, ki je trideset (30) dni daljši, kot je najdaljša garancijska doba.

V kolikor izvajalec v roku iz prejšnjega odstavka tega člena ne bo predložil finančnega zavarovanja za odprave napak v garancijskem roku, lahko naročnik unovči finančno zavarovanje dobre izvedbe pogodbenih obveznosti.

Finančno zavarovanje za odprave napak v garancijskem roku lahko naročnik unovči, če izvajalec ne izpolni svojih garancijskih obveznosti.

Izvajalec odgovarja za odpravo stvarnih napak v garancijskih rokih skladno s to pogodbo, tudi če bo naročnik iz kateregakoli razloga unovčil prejeto finančno zavarovanje za zavarovanje odprave napak v garancijskem roku.

1. člen

Izvajalec odgovarja po splošnih pravilih civilnega prava za vso nastalo škodo, ki jo naročniku zaradi malomarnosti ali nestrokovnosti povzroči izvajalčevo delovno osebje.

Unovčenje kateregakoli finančnega zavarovanja ne odvezuje izvajalca od njegove obveznosti, povrniti naročniku škodo v višini zneska razlike med višino dejanske škode, ki jo je naročnik zaradi neizpolnjevanja pogodbenih obveznosti izvajalca utrpel in zneskom iz unovčenega kateregakoli finančnega zavarovanja.

1. **OBVEZNOSTI POGODBENIH STRANK**
2. člen

V okviru izpolnjevanja svojih obveznosti po tej pogodbi se izvajalec zavezuje, da bo:

* pogodbene obveznosti izvedel skladno z zahtevami naročnika iz razpisne dokumentacije,
* izvedel prevzete pogodbene obveznosti strokovno pravilno, vestno in kakovostno, v skladu z vsemi veljavnimi tehničnimi predpisi in standardi, ob tesnem sodelovanju z naročnikom in s skrbnostjo dobrega strokovnjaka,
* obveščal naročnika o tekoči problematiki in nastalih situacijah, ki bi lahko vplivale na izvršitev pogodbenih obveznosti,
* pred morebitno oddajo dobave blaga tretji osebi pridobil predhodno pisno soglasje naročnika,
* zagotavljal vse potrebno, da bo lahko izpolnjeval vse svoje obveznosti po tej pogodbi,
* na zahtevo naročnika dokazal kakovost blaga,
* sproti odpravljal vse pomanjkljivosti, na katere bo opozoril naročnik,
* naročnika obvestil o dobavi vsaj sedem (7) dni pred predvideno dobavo blaga,
* odgovarjal za kakovost dobavljenega blaga v rokih, navedenih v pogodbi.

Izvajalec odgovarja za neposredno škodo, ki nastane naročniku in tretjim osebam in izvira iz njegovega dela in njegovih obveznosti po tej pogodbi.

Stroški vseh obveznosti izvajalca, ki so navedene v tem členu predmetne pogodbe, so zajeti v pogodbeni ceni. Izvajalec nima pravice zahtevati dodatnega plačila za navedene obveznosti.

1. člen

V okviru izpolnjevanja svojih obveznosti po tej pogodbi je dolžan naročnik:

* z izvajalcem sodelovati, mu nuditi potrebno pomoč in dajati ustrezna navodila,
* takoj obvestiti izvajalca o nastalih okoliščinah, ki bi lahko vplivale na izpolnitev naročnikovih pogodbenih obveznosti,
* omogočiti izvedbo prevzema blaga in podpisati prevzemni zapisnik o prevzemu blaga,
* prevzeti atestno in tehnično dokumentacijo o vseh izvedenih preizkusih,
* plačati pogodbene obveznosti.

Vse dodatne podatke bo naročnik posredoval izvajalcu na podlagi pisne ali ustne zahteve izvajalca in lastne presoje o nujnosti zahtevanih podatkov za dokončanje obveznosti po tej pogodbi.

V kolikor naročnik ugotovi, da izvajalec ne izpolnjuje svojih obveznosti v skladu z določili te pogodbe in zahtevami iz razpisne dokumentacije ter kršitve ne prenehajo po pisnem opominu, lahko naročnik pisno odstopi od pogodbe, brez odškodninske odgovornosti do izvajalca.

1. **SESTAVNI DELI POGODBE**
2. člen

Naročnik in izvajalec ugotavljata, da so sestavni deli te pogodbe:

* razpisna dokumentacija št. LPT-62/24,
* Tehnična specifikacija št. \_\_\_\_\_\_\_\_ z dne \_\_\_\_\_\_\_ ,
* ponudba izvajalca št. \_\_\_\_\_\_ z dne\_\_\_\_\_\_\_
* končna ponudba izvajalca, dogovorjena na pogajanjih dne \_\_\_\_\_\_\_\_\_\_\_\_\_\_\_\_ ,
* vsi drugi pisni sporazumi in zapisniške ugotovitve, ki sta jih podpisala predstavnika pogodbenih strank,
* ostala relevantna dokumentacija.

V primeru, če si vsebina zgoraj navedenih dokumentov nasprotuje in če volja pogodbenih strank ni jasno izražena, za razlago volje obeh pogodbenih strank najprej veljajo določila te pogodbe, nato razpisna dokumentacija, na podlagi katere je izvajalec podal svojo ponudbo in sklenil pogodbo z naročnikom, nato pa dokumenti v vrstnem redu, kot si sledijo v tem členu.

1. **ODSTOP OD POGODBE IN ODPOVED POGODBE**
2. člen

V primeru, da izvajalec ne izpolnjuje pogodbenih obveznosti na način, predviden v pogodbi, lahko naročnik od pogodbe odstopi.

Naročnik lahko odstopi od pogodbe, brez obveznosti do izvajalca, če izvajalec:

* ne upošteva navodil naročnika in tega kljub opozorilu ne popravi,
* poviša cene v času veljavnosti pogodbe,
* ne izvaja predmeta pogodbe v dogovorjeni kvaliteti ali v dogovorjenih rokih,
* ne izpolnjuje svojih obveznosti v skladu z določili te pogodbe,
* prekine z deli brez predhodnega pisnega soglasja naročnika,
* v drugih primerih in obsegu, določenem v tej pogodbi.

V primerih iz prejšnjega odstavka tega člena, razen kadar pogodba ne določa drugače, bo naročnik izvajalca pisno opozoril in pozval k izpolnitvi svojih obveznosti ter mu določil rok za izpolnitev. Če izvajalec ne upošteva pisnega opozorila naročnika, lahko naročnik unovči finančno zavarovanje za zavarovanje dobre izvedbe pogodbenih obveznosti in od pogodbe odstopi, brez kakršnekoli obveznosti do izvajalca, izvajalec pa je dolžan naročniku povrniti vso nastalo škodo zaradi neizpolnjevanja pogodbenih obveznosti. O odstopu od pogodbe bo naročnik izvajalca pisno obvestil s priporočeno pošiljko po pošti.

Izvajalec ima pravico do odstopa od te pogodbe v primeru kršenja pogodbenih določil s strani naročnika. V tem primeru pogodba preneha veljati, ko naročnik prejme pisno obvestilo o odstopu od pogodbe, z navedbo razloga za odstop, poslano s priporočeno pošiljko po pošti.

V primeru odstopa od pogodbe sta stranki dolžni do tedaj prevzete obveznosti izpolniti tako, kot je bilo to dogovorjeno pred odstopom.

Med veljavnostjo pogodbe lahko naročnik, ne glede na določbe zakona, ki ureja obligacijska razmerja, odstopi od pogodbe tudi v primerih iz 96. člena ZJN-3.

1. člen

V primeru, da naročnik med izvedbo ali po izvedbi dobave, ki je predmet te pogodbe, ugotovi, da je izvajalec naročniku posredoval neresnične podatke, ki so v postopku oddaje javnega naročila odločilno vplivali na izbiro izvajalca ali izvedena dobava oz. dobavljeno blago ne ustreza vsem zahtevam naročnika, opredeljenih v razpisni dokumentaciji, na podlagi katere je izvajalec podal svojo ponudbo in sklenil pogodbo z naročnikom, bo naročnik od pogodbe odstopil, brez kakršnekoli obveznosti do izvajalca. V tem primeru je naročnik upravičen tudi do povračila vseh škod in stroškov, ki so zaradi tega nastali.

1. člen

Vsaka pogodbena stranka lahko pogodbo odpove, če se okoliščine po sklenitvi pogodbe spremenijo tako, da sklenjena pogodba ne izraža več prave volje pogodbenih strank in pod pogojem, da so med pogodbenima strankama poravnane vse zapadle obveznosti.

Odpovedni rok je dva (2) meseca in začne teči naslednji dan po prejemu pisne odpovedi, ki mora biti drugi pogodbeni stranki poslana priporočeno po pošti.

Pogodbeni stranki se lahko, s sklenitvijo aneksa k tej pogodbi, sporazumno dogovorita za daljši ali krajši odpovedni rok.

1. **PROTIKORUPCIJSKA KLAVZULA**
2. člen

V primeru, da se ugotovi, da je pri izvedbi javnega naročila, na podlagi katerega je sklenjena ta pogodba ali pri njenem izvajanju, kdo v imenu ali na račun izvajalca, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika, organa, posredniku organa ali organizacije iz javnega sektorja, izvajalcu ali njegovemu predstavniku, zastopniku, posredniku, je ta pogodba nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti te pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. **RAZVEZNI POGOJ**
2. člen

Pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca ali njegovega podizvajalca ali
* če bo naročnik seznanjen, da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo, bo naročnik o tem obvestil izvajalca v desetih (10) dneh.

Izvajalec lahko v roku, ki ga določi naročnik, ki pa ne sme biti daljši kot petnajst (15) dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev.

Če izvajalec ne predloži dokazov zase ali če jih je, pa naročnik oceni, da ti ukrepi ne zadoščajo, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest (6) mesecev.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, naročnik pa mora nov postopek oddaje javnega naročila začeti nemudoma, vendar najkasneje v šestdesetih (60.) dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana šestdeseti (60.) dan od seznanitve s kršitvijo.

1. **OSTALE DOLOČBE**
2. člen

Izvajalec s podpisom te pogodbe potrjuje, da mu je poznan predmet pogodbe, da je seznanjen z razpisnimi zahtevami in s tehnično dokumentacijo, ter da so mu razumljivi in jasni pogoji in okoliščine za pravilno izvedbo dobave. Izvajalec se strinja, da lahko naročnik prekine pogodbeno razmerje (odstopi od pogodbe) v primeru nespoštovanja določil pogodbe in določil javnega naročanja, brez odškodninske odgovornosti do izvajalca.

1. člen

Pogodba v celoti zavezuje tudi morebitne vsakokratne pravne naslednike vsake od pogodbenih strank, kar velja tudi v primeru organizacijsko – statusnih ter lastninskih sprememb.

1. člen

Pogodba je sklenjena z dnem podpisa pogodbe s strani obeh pogodbenih strank in prične veljati z dnem, ko izvajalec, v skladu s 17. členom pogodbe, naročniku predloži finančno zavarovanje za zavarovanje dobre izvedbe pogodbenih obveznosti.

Pogodba velja do izpolnitve vseh pogodbenih obveznosti. Glede garancijskih določil, pogodba velja vse do poteka vseh garancijskih rokov.

Pogodbeni stranki sta sporazumni, da se katerikoli rok iz te pogodbe, če se le-ta izteče na soboto, nedeljo, praznik ali drug dela prosti dan po zakonu, prenese na prvi naslednji delovni dan.

1. člen

Pogodbeni stranki se obvezujeta, da bosta uredili vse, kar je potrebno za izvršitev te pogodbe in da bosta ravnali kot dobra gospodarstvenika. Za urejanje razmerij, ki niso urejena s to pogodbo, se uporabljajo določila Obligacijskega zakonika.

Morebitne spore, ki bi nastali v zvezi z izvajanjem te pogodbe, bosta pogodbeni stranki skušali rešiti sporazumno. Če spora ne bo možno rešiti sporazumno, lahko vsaka pogodbena stranka sproži postopek za rešitev spora pri stvarno pristojnem sodišču v Ljubljani.

1. člen

Pogodbeni stranki bosta vse medsebojne dogovore, podatke in dokumentacijo, ki je predmet te pogodbe oz. njenega izvajanja, varovali kot poslovno skrivnost in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam izven organizacij, ki niso vključene v izvajanje nalog predmeta te pogodbe, razen podatkov, ki po veljavnih predpisih štejejo za javne.

1. člen

Spremembe ali dopolnitve te pogodbe veljajo samo v pisni obliki in v primeru, da jih podpišeta obe pogodbeni stranki.

Če katerokoli od določil pogodbe je ali postane neveljavno, to ne vpliva na ostala določila pogodbe. Neveljavno določilo se nadomesti z veljavnim, ki mora čim bolj ustrezati namenu, ki sta ga želeli doseči stranki pogodbe z neveljavnim določilom.

1. člen

Pogodba je sestavljen in podpisana v 4 (štirih) enakih izvodih, od katerih prejme vsaka pogodbena stranka 2 (dva) izvoda.

Ljubljana, dne \_\_\_\_\_\_\_\_\_\_\_ \_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_

**NAROČNIK:** **IZVAJALEC:**

Javno podjetje

Ljubljanska parkirišča in tržnice, d.o.o.

Direktor:

mag. Bojan Babič

|  |  |  |
| --- | --- | --- |
| FINANČNO ZAVAROVANJE DOBRE IZVEDBE POGODBENIH OBVEZNOSTI – VZOREC | ***Priloga*** | ***5/1*** |

MENIČNA IZJAVA

**za zavarovanje dobre izvedbe obveznosti**

V skladu s pogodbo **št. ………….. za »Dobava specialnih tovornih vozil«** za sklop \_\_\_\_\_\_\_ :\_\_\_\_\_\_\_\_\_\_\_\_\_\_\_\_\_ (v nadaljevanju: dobava blaga), sklenjeno dne \_\_\_\_\_\_\_\_\_\_ , med naročnikom **Javno podjetje Ljubljanska parkirišča in tržnice, d.o.o., Kopitarjeva ulica, 1000 Ljubljana** (v nadaljevanju: upravičenec) in izvajalcem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: zavezanec), je zavezanec dolžan dobaviti blago v količini, po ceni in v kvaliteti kot je opredeljeno v navedenem pogodbi.

Kot garancijo za dobro izvedbo obveznosti iz pogodbe mi kot zavezanec izdajamo eno (1) podpisano in žigosano bianco menico v višini \_\_\_\_\_\_\_\_\_\_\_\_\_ EUR (z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ in 00/100) s pooblastilom za njeno izpolnitev in unovčenje, na kateri so podpisane pooblaščene osebe za zastopanje:

(Ime in priimek) (Funkcija zastopnika) (Podpis)

Pooblaščamo upravičenca, da v primeru, če mi kot zavezanec ne bomo izpolnili obveznosti iz pogodbe v dogovorjeni kvaliteti, količini ali rokih, opredeljenih v zgoraj citiranem pogodbi, da:

* izpolni bianco menico v višini do \_\_\_\_\_\_\_\_\_\_ EUR (z besedo: \_\_\_\_\_\_\_\_\_\_\_\_\_\_\_\_\_\_\_\_\_\_ in 00/100),
* da izpolni vse druge sestavne dele menic, ki niso izpolnjeni,
* da po potrebi zapiše na menici tudi katerokoli menično klavzulo, ki sicer ni bistvena menična sestavina.

V primeru spremembe upnika predmetnih terjatev, veljajo določbe tega pooblastila tudi v korist novih upnikov.

Pooblaščamo upravičenca, da menico po potrebi domicilira pri katerikoli banki, pri kateri imamo odprt račun.

S to menično izjavo pooblaščamo \_\_\_\_\_\_\_\_\_\_\_\_\_\_\_\_\_\_\_ (*navedba banke*), da v breme našega transakcijskega računa št. SI56 \_\_\_\_\_\_\_\_\_\_\_\_\_\_\_\_\_\_ unovči predloženo menico najkasneje do \_\_\_\_\_\_\_\_\_\_\_\_ .

Pooblaščamo tudi katerokoli banko, pri kateri bi imeli odprt račun, da v breme našega transakcijskega računa unovči predloženo menico.

S podpisom tega pooblastila soglašamo, da upravičenec, opravi poizvedbe o številkah transakcijskih računov pri katerikoli banki, finančni organizaciji ali upravljavcu baz podatkov o računih.

Zavezujemo se, da tega pooblastila ne bomo preklicali.

Kraj, datum Žig Izdajatelj menice:

*Priloga: 1 bianco menica*

|  |  |
| --- | --- |
| FINANČNO ZAVAROVANJE ZA DOBRO ODPRAVO NAPAK V GARANCIJSKEM ROKU – VZOREC | ***Priloga 5/2*** |

Izvajalec:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MENIČNA IZJAVA

**za zavarovanje odprave napak v garancijskem roku**

V skladu s pogodbo št. **………….. za »Dobava specialnih tovornih vozil«**, sklenjeno dne \_\_\_\_\_\_\_\_\_ med naročnikom **Javno podjetje Ljubljanska parkirišča in tržnice, d.o.o., Kopitarjeva ulica 2, 1000 Ljubljana** (upravičencem) in izvajalcem \_\_\_\_\_\_\_\_\_\_\_\_\_\_ (izdajatelj menice), je izvajalec dobavil blago iz sklopa \_\_\_\_\_:\_\_\_\_\_\_\_\_\_\_\_\_\_\_, v vrednosti \_\_\_\_\_\_\_\_\_\_\_\_\_\_\_\_\_\_\_\_\_\_\_ EUR brez DDV.

Kot garancijo za odpravo napak v garancijskem roku mi kot zavezanec izdajamo eno (1) bianco menico v višini \_\_\_\_\_\_\_\_\_\_\_\_\_\_ EUR s pooblastilom za njeno izpolnitev in unovčenje, na kateri so podpisane pooblaščene osebe za zastopanje:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ime in priimek) (Funkcija pooblaščene osebe) (Podpis)

Pooblaščamo upravičenca, da:

* izpolni bianco menico v višini do \_\_\_\_\_\_\_\_\_\_\_\_\_\_ EUR,
* da izpolni vse druge sestavne dele menice, ki niso izpolnjeni,
* da po potrebi zapiše na menici tudi katerokoli menično klavzulo, ki sicer ni bistvena menična sestavina,

če v garancijskem roku ne bomo izpolnili garancijskih obveznosti, ki izhajajo iz sklenjene pogodbe. V primeru spremembe upnika predmetnih terjatev, veljajo določbe tega pooblastila tudi v korist novih upnikov.

Pooblaščamo **Javno podjetje Ljubljanska parkirišča in tržnice, d.o.o.**, da menico po potrebi domicilira pri katerikoli banki, pri kateri imamo odprt račun.

Nepreklicno in brezpogojno pooblaščamo \_\_\_\_\_\_\_\_\_\_\_\_\_\_\_\_\_\_ (navedba banke), da v breme našega transakcijskega računa št. \_\_\_\_\_\_\_\_\_\_\_\_\_\_\_\_ unovči predloženo menico najkasneje do \_\_\_\_\_\_\_\_\_\_\_\_\_.

Pooblaščamo tudi katerokoli banko, pri kateri bi imeli odprt račun, da v breme našega transakcijskega računa unovči predloženo menico. S podpisom tega pooblastila soglašamo, da upravičenec, opravi poizvedbe o številkah transakcijskih računov pri katerikoli banki, finančni organizaciji ali upravljavcu baz podatkov o računih.

Zavezujemo se, da tega pooblastila ne bomo preklicali.

Kraj, datum Žig Izdajatelj menice:

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Podpis odgovorne osebe:

\_\_\_\_\_\_\_\_\_\_\_\_\_\_\_\_\_\_

*Priloga: 1 bianco menica*

|  |  |
| --- | --- |
| TEHNIČNA SPECIFIKACIJA | ***Priloga 6*** |

Ponudnik izpolni prilogo z navedbo oziroma načinom izpolnitve posamezne zahteve (da/ne/navedena vrednost). Ponudnik mora za vsak skop za katerega oddaja ponudbo priložiti Prilogo 6 ter k prilogi priložiti tehnično dokumentacijo proizvajalca. Ponudnik mora priloge naložiti v **razdelek »Dokumenti - ostale priloge«**.

|  |  |
| --- | --- |
| TEHNIČNA SPECIFIKACIJA | ***Priloga 6/1*** |

**Ponudnik:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

ki oddajamo ponudbo za javno naročilo št. **LPT-62/24 Dobava specialnih tovornih vozil,**

**prilagamo Tehnično specifikacijo št. \_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_**

**za sklop 1: Dobava specialnega tovornega vozila »Košara«:**

|  |  |
| --- | --- |
| **Sklop 1:**  **ZNAMKA VOZILA:** |  |
| **PONUJENI TIP in MODEL VOZILA (popolna oznaka):** |  |
| **Naročnik naroča dobavo specialnega tovornega vozila KOŠARA z naslednjimi specifikacijami:** | **Izpolni ponudnik z navedbo oziroma načinom izpolnitve posamezne zahteve (DA/NE/NAVEDENA VREDNOST)\***  *\*Ponudnik obvezno izpolni vsako postavko iz te tabele, sicer bo izločen iz nadaljnjega ocenjevanja ponudb!* |
| Tovorno vozilo s skupno maso 5.500 kg |  |
| Šasija z enojno kabino |  |
| Barva kabine (Bela) |  |
| Zadnja stena kabine zastekljena |  |
| Moč motorja (105-135 kW) |  |
| Tempomat |  |
| Ekološke zahteve motorja (EURO 6) |  |
| Medosna razdalja (3750 mm +/- 80 mm) |  |
| Skupna dovoljena masa do vključno 5500 kg |  |
| Ročni/avtomatski menjalnik |  |
| Kabina s tremi sedeži |  |
| Višina vozila z nadgradnjo do 3100 mm (+/- 50 mm) |  |
| Dolžina vozila z nadgradnjo do 7500 mm (+/-100 mm) |  |
| Odgon menjalnika za hidravlično črpalko dvigala |  |
| Pnevmatski sedež za voznika |  |
| Sedež za dva sovoznika |  |
| ABS |  |
| Zapora diferenciala na zadnji osi |  |
| Klimatska naprava |  |
| Ogrevanje bočnih ogledal |  |
| Stabilizator spredaj in zadaj |  |
| Prednje vzmetenje (Parabolično, listnato) |  |
| Zadnje vzmetenje (Parabolično, listnato) |  |
| Meglenke |  |
| Centralni izpuh |  |
| Montaža intervencijskega bloka na kabino |  |
| Digitalni tahograf |  |
| Avtoradio (z možnostjo povezovanja s telefoni) |  |
| Rezervni pribor (Naprave in oprema veljavna v skladu z veljavnimi zakoni in pravilniki) |  |
| Ustrezna signalna in svetlobna oprema (svetlobni LED blok na strehi, v maski in na zadnji strani vozila) |  |
| Nabava in montaža blatnikov z gumi zavesicami |  |

|  |  |
| --- | --- |
|  |  |
| Nabava in montaža zaboja za orodje 1 kos (D70xV70xŠ50, zadaj levo na platoju) |  |
| Nabava in montaža zaboja za orodje 1 kos(D80xV50xŠ50, zadaj desno na platoju) |  |
| Nabava in montaža platforme za agregat 1 kos (D60xV10xŠ200, zadaj za kabino nad stabilizatorji) |  |
| Nabava in montaža zaboja 1 kos (D80xV13xŠ200, med dvigalom in stabilizatorji. |  |
| Nabava in montaža nosilca za drog 2 kos (všinia stojala 55cm med njima mora biti cca 3m). |  |
| Izdelava platoja (v velikosti: 3000 mm x 2018 mm. Plato je prekrit z aluminjasto pločevino. |  |
| Višina platoja brez tovora (Max 950 mm) |  |
| Delovna višina košare do 21m |  |
| Stojna višina v košari 18,8m (+/- 0,3m) |  |
| Bočni doseg košare vsaj 10m |  |
| Delovna košara iz aluminija, nosilnosti vsaj 200kg |  |
| Vrtenje celotne nadgradnje vsaj 650 stopinj |  |
| Vrtenje delovne košare levo/desno vsaj 90 stopinj |  |
| Električno upravljanje nadgradnje |  |
| Električna vtičnica 230V v košari |  |
| Električna vtičnica 12V v košari |  |
| Avtomatsko niveliranje košare |  |
| Varnostni sistem |  |
| Merilec naklona |  |
| Varnostno stikalo za izklop v sili |  |
| Avtomatsko zapiranje s stikalom ("go home") |  |
| Dolga izvedba stabilizatorjev za delo pri naklonih do 10% |  |
| Hidravlične cevi na roko speljane skozi steber dvigala |  |
| Hidravlično izvlečeni hidravlični stabilizatorji |  |
| Zaščitna mrežica za zadnje luči (Zaščita narejena na zatič, ne na vijake, za enostavno odstranitev). |  |
| Ustrezni dodatni stabilizatorji na zadnjem previsu nadgradnje |  |
| Ponudnik se obvezuje, da bo z vozilom ob predaji vozila izročil vso potrebno dokumentacijo, ki jo predpisuje zakonodaja (homologacija, atest nadgradnje, izjava o varnosti za dvigalo, navodila za uporabo in vzdrževanje, matično knjigo dvigala,…) V ponudbi je potrebno predložiti izračun osne nosilnosti vozila. |  |

**Ponudnik izkaže izpolnjevanje zgoraj navedenih zahtev z izpolnitvijo celotne tabele, za tem listom pa priloži tehnično dokumentacijo vozila z vsemi tehničnimi podatki, vključno s potrebnimi risbami in slikami.**

|  |  |  |
| --- | --- | --- |
| (kraj, datum) | Žig ponudnika | (Ime in priimek ter podpis ponudnika) |

**OPOMBA: K prilogi je potrebno predložiti izračun osne nosilnosti vozila.**

|  |  |
| --- | --- |
| TEHNIČNA SPECIFIKACIJA | ***Priloga 6/2*** |

**Ponudnik:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

ki oddajamo ponudbo za javno naročilo št. **LPT-62/24 Dobava specialnih tovornih vozil,**

**prilagamo Tehnično specifikacijo št. \_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_**

**za sklop 2: Dobava specialnega tovornega vozila »Zapore«**

|  |  |
| --- | --- |
| **Sklop 2:**  **ZNAMKA VOZILA:** |  |
| **PONUJENI TIP in MODEL VOZILA (popolna oznaka):** |  |
| **Naročnik naroča dobavo specialnega tovornega vozila ZAPORE z naslednjimi specifikacijami:** | **Izpolni ponudnik z navedbo oziroma načinom izpolnitve posamezne zahteve (DA/NE/NAVEDENA VREDNOST)\***  *\*Ponudnik obvezno izpolni vsako postavko iz te tabele, sicer bo izločen iz nadaljnjega ocenjevanja ponudb!* |
| Tovorno vozilo s skupno maso 5.500 kg |  |
| Šasija s kabino, kasonom in ponjavo |  |
| Barva kabine (Bela) |  |
| Zadnja stena kabine zastekljena/ne zastekljena |  |
| Pogon: 4x2 zadaj |  |
| Moč motorja (130-150 kW) |  |
| Aktiven tempomat |  |
| Ekološke zahteve motorja (EURO 6) |  |
| Medosna razdalja (3700 mm +/- 100 mm) |  |
| Skupna dovoljena masa med 5200-5500 kg |  |
| 6 koles: 2 vodili in 4 pogonska |  |
| Avtomatski menjalnik |  |
| Število sedežev v kabini 3 |  |
| Multifunkcijska naprava s priklopom telefona |  |
| Kamera za vzvratno vožnjo |  |
| Ogrevano vetrobransko steklo |  |
| Višina vozila z nadgradnjo do 2400 mm (+/- 50 mm) |  |
| Dolžina vozila z nadgradnjo do 6100 +/- 100 mm |  |
| Pnevmatski sedež za voznika |  |
| ABS |  |
| Klimatska naprava |  |
| Ogrevanje bočnih ogledal |  |
| Električno poklopni, nastavljivi in ogrevani zunanji ogledali |  |
| Prednje vzmetenje (Parabolično, listnato) |  |
| Zadnje vzmetenje (Pnevmatsko) |  |
| Meglenke |  |
| Montaža intervencijskega bloka na kabino |  |
| Avtoradio z navigacijo (z možnostjo povezovanja s telefoni) |  |
| Rezervni pribor (Naprave in oprema veljavna v skladu z veljavnimi zakoni in pravilniki) |  |

|  |  |
| --- | --- |
|  |  |
| Ustrezna signalna in svetlobna oprema (svetlobni LED blok na strehi, v maski in na zadnji strani vozila) |  |
| Nabava in montaža blatnikov z gumi zavesicami |  |
| Zunanja dolžina nadgradnje 3750 mm |  |
| Zunanja širina nadgradnje 2160 mm |  |
| Zunanja višina nadgradnje 2410 mm |  |
| Nosilna konstrukcija iz vroče cinkanih jeklenih profilov |  |
| Nizkopodna izvedba z vdelanimi koloteki skozi pod kesona |  |
| Zaščita kolotekov iz ALU rebraste pločevine |  |
| Stebri nadgradnje, jekleni in vroče cinkani |  |
| Pod iz vezane vodoodporne plošče debeline 18 mm s proti zdrsnim nanosom |  |
| Pod zaščiten z protizdrsnimi pocinkanimi ploščami |  |
| Talne rinke za pričvrstitev tovora |  |
| Alu eloksirane stranice v višini 400 mm, sprednja stranica v višini 800 mm |  |
| Preklopni stopnici na zadnji stranici z leve in desne strani |  |
| Fiksna kljuka z leve in desne strani za lažje stopanje na tovorni del montirana na iekleni steber |  |
|  |  |
| Predelava stranice na predelu luči, v primeru da so luči vidne tudi ko je stranica odprta |  |
| Ojačitev zgornjega roba zadnje stranice |  |
| Blatniki iz plastične mase z zavesami |  |
| Ustrezna svetlobna oprema v led izvedbi - gabaritne svetilke |  |
| Svetlobni blok na strehi vozila, 2 LED svetilki v maski vozila, 2 LED svetilki na zadnji strani vozila |  |
| Vlečna naprava - homologirana za vleko priklopnika 3.500 kg |  |
| Ponudnik se obvezuje, da bo z vozilom ob predaji vozila izročil vso potrebno dokumentacijo, ki jo predpisuje zakonodaja (homologacija, atest nadgradnje, navodila za uporabo in vzdrževanje, obvezno opremo…). |  |

**Ponudnik izkaže izpolnjevanje zgoraj navedenih zahtev z izpolnitvijo celotne tabele, za tem listom pa priloži tehnično dokumentacijo vozila z vsemi tehničnimi podatki, vključno s potrebnimi risbami in slikami.**

|  |  |  |
| --- | --- | --- |
| (kraj, datum) | Žig ponudnika | (Ime in priimek ter podpis ponudnika) |

**OPOMBA:**

**K prilogi je potrebno predložiti izračun osne nosilnosti vozila.**